open-index/open-wikipedia-markdown huggingface dataset:
బాతిక్ బాలయ్య

**బాతిక్ బాలయ్య**, (1939 - డిసెంబరు 23, 2020) తెలంగాణ రాష్ట్రానికి చెందిన చిత్రకారుడు. తెలంగాణ సంస్కృతి, సంప్రదాయలు, గ్రామీణ జానపద చిత్రాలను తన కుంచెతో ఆవిష్కరించి బాతిక్ చిత్రకళలో పేరొందాడు. సుమారు 40 ఏళ్లపాటు కొన్నివేల బాతిక్‌ చిత్రాలు వేశాడు.

## జీవిత విషయాలు
బాలయ్య 1939లో యాసాల దుర్గయ్య, విశాలాక్షి దంపతులకు సిద్ధిపేట జిల్లా, నారాయణరావుపేట మండలం, ఇబ్రహీంపూర్‌లో బాలయ్య జన్మించాడు. ఎం.ఏ., బి.ఈడి. పూర్తిచేసి సిద్ధిపేట, మెదక్, సదాశివపేట, నారాయణరావుపేట వంటి ప్రాంతాల్లో ఉపాధ్యాయుడిగా, ప్రధానోపాధ్యాయుడిగా పనిచేశాడు.

## కళారంగం
చిన్నప్పటి నుంచే చిత్రకళపై మక్కువ పెంచుకున్న బాలయ్య, మసిబారిన మట్టి గోడలపై కట్టెపుల్లలతో చిత్రాలను గీసేవాడు.  కాపు రాజయ్య శిక్షణలో డ్రాయింగ్‌ పరీక్షలు రాసిన బాలయ్య, 1972లో లక్ష్మా గౌడ్ వద్ద బాతిక్‌ చిత్రకళలో శిక్షణ పొందాడు. ప్రకృతి, పండుగలు, వ్యవసాయ వృత్తులు, సంస్కృతి, గ్రామీణ జీవనం మొదలైన అంశాలతో బాతిక్‌ చిత్రాల రూపకల్పన చేశాడు. గణేశుడు, వెంకటేశ్వరస్వామి, రామప్ప, నాగినులు, కోణార్క్‌ శిల్పాలు చిత్రించాడు. బాలయ్య వేసిన చిత్రాలు అనేక వార, మాసపత్రికలు, గ్రీటింగ్‌ కార్డులుగా, క్యాలెండర్లుగానూ రూపొందాయి. దేశంలోని ప్రధాన పట్టణాలతో పాటు అమెరికాలోని పలు గ్యాలరీలలో చిత్రప్రదర్శనలు నిర్వహించారు.

### గుర్తింపులు - గౌరవాలు
# బాలయ్య వేసిన గ్రామ దేవతలు చిత్రాన్ని మళయాల మనోరమ పత్రిక వార్షిక సంచికలో ముద్రించింది.
# సాలార్జంగ్‌ మ్యూజియం, ఏ.పీ. లలిత కళా అకాడమీ, ఆంధ్రప్రదేశ్ స్టేట్‌ మ్యూజియం, కేంద్ర లలిత కళా అకాడమీ, మద్రాసు లలిత కళా అకాడమీ ప్రాంతీయ కేంద్రం, లాస్‌ ఏంజెల్స్‌ మ్యూజియంలో బాలయ్య వేసిన చిత్రాలున్నాయి.

### పురస్కారాలు
* 1994లో జాతీయ ఉత్తమ ఉపాధ్యాయునిగా రాష్ట్రపతి పురస్కారం 
* 1963లో గూడూరు లలితకళా మందిర్‌ పురస్కారం
* 1965లో ఆంధ్ర శిల్పకళా పరిషత్‌, తెనాలి పురస్కారం
* 1966లో అంకాల ఆర్ట్ అకాడమీ,భీమవరం పురస్కారం
* 1974, 1977, 1983, 1990, 1995లలో సిద్ధిపేట లలితకళా సమితి పురస్కారం
* 1997, 1998లలో అమలాపురం కోనసీమ చిత్రకళా పరిషత్‌ పురస్కారాలు
* 1977లో బాపట్ల లలితకళా కేంద్ర పురస్కారం
* పొట్టి శ్రీరాములు తెలుగు విశ్వవిద్యాలయం పురస్కారం
* 2001లో హైదరాబాద్‌ ఆర్ట్స్‌ సొసైటీ రజిత పతకం
* 2002లో అఖిలభారత లలితకళలు, హస్తకళల సొసైటీ ప్రశంసాపత్రం
* 2003లో సిద్ధిపేట లలితకళా సమితి, అఖిల భారత లలిత కళలు, హస్తకళల సొసైటీలు పరిణత కళాకారుడుగా సత్కారం
* సీఎం కేసీఆర్‌ నుంచి గౌరవ పురస్కారం

## మరణం
అనారోగ్యంతో హైదరాబాద్‌లో చికిత్స పొందిన బాలయ్య 2020, డిసెంబరు 23 తెల్లవారుజామున మరణించాడు. అంత్యక్రియలు చిన్నకోడూరు మండలం చౌడారం గ్రామంలోని ఆయన వ్యవసాయ క్షేత్రంలో జరిగాయి.

## మూలాలు

వర్గం:1939 జననాలు
వర్గం:2020 మరణాలు
వర్గం:తెలంగాణ చిత్రకారులు
వర్గం:ఉపాధ్యాయులు
టోలీచౌకీ

**టోలీచౌకీ**, తెలంగాణ రాష్ట్ర రాజధాని హైదరాబాదులోని ఒక శివారు ప్రాంతం. ఇది హైదరాబాదు మహానగరపాలక సంస్థలోని వార్డు నంబరు 68లో ఉంది.

## పదవివరణ
టోలీచౌకీ అనే పేరు 'టోలి' అనే ఉర్దూ పదం నుండి వచ్చింది. టోలీ అంటే 'బృందం', 'చౌకి', అంటే 'పోస్ట్' అని అర్థం.

## చరిత్ర
అబుల్ హసన్ తానా షా కాలంలో, మొఘల్ చక్రవర్తి ఔరంగజేబు ఆలమ్‌గిర్ సైన్యం కుతుబ్ షాహి రాజ్యంలోని గోల్కొండ కోట సమీపంలో ఉన్న ఈ ప్రాంతంలో తమ సైనిక స్థానాన్ని ఏర్పాటు చేశాయి. ఈ చుట్టుపక్కల ప్రాంతాలలో అనేక చారిత్రక మసీదులు, సమాధులు, ఇతర స్మారక చిహ్నాలు ఉన్నాయి.

ఇది గచ్చిబౌలి, మాదాపూర్‌, మణికొండ, కొండపూర్ వంటి ఐటి కారిడార్‌కు దగ్గరగా ఉంది. ఈ ప్రాంతంలో రెస్టారెంట్లు, ఫాస్ట్ ఫుడ్ సెంటర్లు ఉన్నాయి. అందువల్ల చుట్టుపక్కల ప్రాంతాలనుండి చాలామంది ఇక్కడికి వస్తుంటారు. ఇక్కడ హైదరాబాద్ గోల్ఫ్ క్లబ్ ఉంది.

## ఉపప్రాంతాలు

# విరాసాట్ నగర్
# మీరాజ్ కాలనీ
# ఎండి లైన్స్
# ఆదిత్య నగర్ కాలనీ
# అల్ హస్నాథ్ కాలనీలు
# అరవింద్ నగర్ కాలనీ
# అరుణ కాలనీ
# అజీజ్ బాగ్ కాలనీ
# బాల్‌రెడ్డి నగర్
# బెంటౌబావ్డి
# డీలక్స్ కాలనీ
# హన్స్ నగర్ కాలనీ
# జానకి నగర్ కాలనీ
# ఎండి కాలనీ
# నీరజ్ కాలనీ
# ఒవైసి కాలనీ
# రాహుల్ నగర్
# సబ్జా కాలనీ
# సమతా కాలనీ
# వాలి కాలనీ
# యూసుఫ్ టేక్రీ
# ఎండి లైన్స్
# అక్బర్ పురా
# అరవింద్ నగర్ కాలనీ
# ఇయాస్ కాలనీ
# సాలార్ జంగ్ కాలనీ
# అల్ హస్నాథ్ కాలనీ
# బాల్ రెడ్డి నగర్
# మిరాజ్ కాలనీ

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో టోలీచౌకీ మీదుగా మెహదీపట్నం, లక్డికాపూల్, అబిడ్స్, కోఠి, షేక్‌పేట, హైటెక్ సిటీ, గచ్చిబౌలి, పటాన్‌చెరు, భెల్ వరకు బస్సులు నడుపబడుతున్నాయి.

## మూలాలు

వర్గం:హైదరాబాదులోని ప్రాంతాలు
సుబ్బు ఆరుముగం

**సుబ్బు ఆరుముగం** (జననం 1928) ఒక భారతీయ సంగీతకారుడు, రచయిత, **విల్లుపట్టు** కళాకారుడు. 2021లో భారతప్రభుత్వం ఇతడికి నాలుగవ ఉన్నత పౌరపురస్కారం పద్మశ్రీ కళలు, సాహిత్యం విభాగంలో యిచ్చి సత్కరించింది. ఇతడు విల్లుపట్టు కళారూపానికి సంబంధించి 15 పుస్తకాలను ప్రచురించాడు. వీటిలో *వీరపాండ్య కట్టబొమ్మన్*, *నూలగ విల్లిసై*, *రామాయణం*, *విల్లిసై మహాభారతం* వంటి రచనలు ఉన్నాయి.

ఇతడు జానపద కళారూపమైన *విల్లుపట్టు*కు సంబంధించిన ఆడియో కేసెట్లు, వీడియోలు అనేకం రూపొందించాడు. ఎన్నో భక్తి గీతాలను రచించాడు. *శంకర నేత్రాలయ* చెన్నై తరఫున డయాబెటిక్ రెటీనోపతిపై  *కన్నిలె నల్ల గుణమ్* అనే వీడియోను రూపొంచాడు. అలాగే తమిళనాడు ప్రభుత్వానికి న్యాయ సంబంధమైన అంశాలతో *సత్తం, సత్యం, సముద్యం* అనే వీడియోను తయారు చేశాడు. ఇతడు పలు సినిమాలకు హాస్య సన్నివేశాలను, సంభాషణలను, పాటలను వ్రాశాడు.

ఇతడు తమిళనాడు రాష్ట్రం, తిరునల్వేలి జిల్లా చత్తిరం పుదుకులమ్‌ గ్రామంలో జన్మించాడు. ఇతడు ఎ.సుబ్బయ్య పిళ్ళై, ఎన్.కృష్ణ పిళ్ళై, ఎన్.ఎస్.కృష్ణన్‌ల శిష్యరికంలో విల్లుపట్టు కళను అభ్యసించాడు.

ఇతడు 1930వ దశకం నుండి 40 యేళ్లపాటు విల్లుపట్టు కళారూపాన్ని అనేక దేవాలయాలలో, బడులలో, కళాశాలలో, రేడియోలలో, కార్యాలయాలలో ప్రదర్శించాడు.

1974లో తమిళనాడు సాహిత్య సంగీత నాటక ఫోరమ్‌ కళా సాహిత్యరంగాలలో ఇతని కృషికి గుర్తింపుగా కళైమామణి పురస్కారాన్ని ప్రకటించింది. విల్లుపట్టు కళలో ఇతని కృషికి సంగీత నాటక అకాడమీ అవార్డ్ లభించింది.

## పురస్కారాలు
* 2021లో భారత ప్రభుత్వంచే పద్మశ్రీ పురస్కారం.
* కేంద్ర సంగీత నాటక అకాడమీ వారిచే సంగీత నాటక అకాడమీ అవార్డు 
* 1975లో తమిళనాడు ప్రభుత్వంచే కళైమామణి 

## మూలాలు

వర్గం:కళైమామణి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
చత్తా బజార్

**చత్తా బజార్**, తెలంగాణ రాష్ట్ర రాజధాని హైదరాబాదులోని ఒక ప్రాంతం. హైదరాబాదులోని పురాతన బజార్లలో ఒకటైన ఈ చత్తా బజార్, పైకప్పు కింద దుకాణాలను నిర్వహించిన మొట్టమొదటి బజార్.

## సమీప ప్రాంతం
ఇక్కడికి సమీపంలో యూసఫ్ బజార్, మురాగ్ ఖానా, దారుల్షిఫా, మదీనా సర్కిల్, మీర్ ఆలం మండి మొదలైన ప్రాంతాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో సింధీ కాలనీ మీదుగా సికింద్రాబాద్, అఫ్జల్‌గంజ్, జెబిఎస్, తుకారాం గేట్, రాజేంద్రనగర్ మొదలైన ప్రాంతాలకు బస్సులు నడుపబడుతున్నాయి. ఇక్కడికి సమీపంలో డబీర్‌పూర్, యాకుత్‌పురా ప్రాంతాలలో ఎంఎంటిఎస్ రైల్వే స్టేషను ఉంది.

## ఇతర వివరాలు
ఈ ప్రాంతం వివాహాది శుభ కార్యక్రమాలకోసం కార్డులను ముద్రించే ప్రధాన మార్కెట్లలో ఒకటిగా పేరొందింది. ప్రత్యేకంగా కాలిగ్రాఫ్ చేసిన, అలంకరించబడిన ఉర్దూ ముద్రణ ఇక్కడ ఉంది. ఈ ప్రాంతంలో సుమారు 250 ప్రింటింగ్ ప్రెస్‌లు ఉన్నాయి.

## మూలాలు

## ఇతర లంకెలు
* ఫోటో హెచ్‌ఎండిఎ వెబ్‌సైట్‌లో ప్రచురించబడింది

వర్గం:హైదరాబాదులోని ప్రాంతాలు
సబ్-డివిజనల్ మేజిస్ట్రేట్

**సబ్ డివిజనల్ మేజిస్ట్రేట్,** రెవెన్యూ డివిజన్ లేదా సబ్ డివిజన్ లేదా సబ్ జిల్లా ప్రధాన పరిపాలనా అధికారి పదవి. ఇది జిల్లా స్థాయి కంటే తరువాతి తక్కువ స్థాయిలో ఉంటుంది. భారతదేశంలో, క్రిమినల్ ప్రొసీజర్ కోడ్ 1973 ప్రకారం సబ్ డివిజనల్ మేజిస్ట్రేట్ కు కార్యనిర్వాహక, న్యాయపరమైన (మెజిస్టీరియల్) అధికారాలున్నాయి.  భారతదేశంలోని జిల్లా సబ్-డివిజన్ పరిపాలనా అధిపతి, కార్యనిర్వాహక, రెవెన్యూ, మెజిస్టీరియల్ విధులను నిర్వర్తిస్తారు. నిర్దిష్ట పేరు రాష్ట్రం లేదా కేంద్రపాలిత ప్రాంతంపై ఆధారపడి ఉంటుంది. ప్రాథమిక బాధ్యతలలో భూమి రెవెన్యూ సేకరణ, భూమి రెవెన్యూ పరిపాలన, విపత్తు నిర్వహణ, ఎన్నికలు, శాంతిభద్రతల నిర్వహణ, అభివృద్ధి కార్యకలాపాలను పర్యవేక్షించడం, సబ్-డివిజన్‌లోని వివిధ విభాగాలను సమన్వయం చేయడం వంటివి ఉంటాయి. ఈ హోదాకు సబ్ కలెక్టర్, డిప్యూటి కలెక్టర్, అసిస్టెంట్ కలెక్టర్ అనే పేర్లు కూడా వాడుకలో ఉన్నాయి. వీరు దాదాపుగా ఐఎఎస్ కు చెందిన వారైవుంటారు.

## విధులు

### రెవెన్యూ విధులు

* భూమి రికార్డుల నిర్వహణ, రెవెన్యూ కేసుల విచారణ, సరిహద్దు, ఉత్పరివర్తనలు, పరిష్కార కార్యకలాపాలు
* ప్రభుత్వ భూమి యొక్క సంరక్షకుడిగా పనిచేయడం
* రోజువారీ రెవెన్యూ పనులకు బాధ్యత వహించే తహసీల్దారుల పనిపై పర్యవేక్షణ

### మెజిస్టీరియల్ విధులు
ఎగ్జిక్యూటివ్ మేజిస్ట్రేట్ల అధికారాలు సబ్ డివిజనల్ న్యాయాధికారులకు వుంటాయి. క్రిమినల్ ప్రొసీజర్ కోడ్ లోని నేరాల నివారణ విభాగాలను నిర్వహించడానికి బాధ్యత వహిస్తారు. ఇంకా వివాహం అయిన ఏడు సంవత్సరాలలోపు మహిళల అసహజ మరణాల కేసులలో విచారణలు చేయటం అవసరమైతే కేసు నమోదు కోసం పోలీసులకు ఆదేశాలు జారీ చేయగలరు.

పోలీస్ లాక్ అప్, జైళ్లు, ఉమెన్ హోమ్స్ మొదలైన వాటిలో మరణాల విచారణ జరిపే అధికారం ఉంది. ఈ విభాగం అధికారులు కూడా ప్రభుత్వ కళ్ళు, చెవులుగా వ్యవహరిస్తారు. అగ్నిప్రమాదాలు, సంఘటనలు, అల్లర్లు, ప్రకృతి వైపరీత్యాలతో సహా అన్ని పెద్ద ప్రమాదాలపై విచారణ జరిపే ఆధికారంకూడా వుంటుంది.

### విపత్తు నిర్వహణ
సహజమైన లేదా మానవ కారకమైన ఏదైనా విపత్తులో ఉపశమనం, పునరావాస కార్యకలాపాలకు ప్రాథమిక బాధ్యత వుంటుంది. ప్రకృతి, రసాయన విపత్తుల కోసం విపత్తు నిర్వహణ ప్రణాళికను సమన్వయం చేయడం, అమలు చేయడం కూడా ఇంకొక బాధ్యత.

## ఇవి కూడ చూడు

* పరిపాలనా విభాగం

## మూలాలు
పంచాయితీ (అయోమయ నివృత్తి)

పంచాయితీ, లేదా పంచాయతీ అనే వేర్వేరు పదాలతో ఇతర పేజీలున్నందున ఈ నివృత్తి పేజీ అవసరమైంది.

* గ్రామ పంచాయతి, (పంచాయితీ, పంచాయతీ) - పంచాయితీరాజ్ వ్యవస్థలో గ్రామీణ స్థాయి స్థానిక స్వపరిపాలనా సంస్థ
* నగర పంచాయితీ - పట్టణ స్థానికసంస్థలలో తొలి స్థానిక సంస్థ.
* పంచాయితీ (సినిమా) - 1977 లో నిర్మించిన ఒక తెలుగు సినిమా
*పంచాయితీ రాజ్ - పంచాయితీ రాజ్ సంస్థల పరిపాలన నియంత్రించే ప్రభుత్వ శాఖ
*గ్రామ పంచాయితీ కార్యదర్శి - గ్రామ పంచాయితీ పరిపాలన నిర్వహణ అధికారి.
సఫిల్‌గూడ

**సఫిల్‌గూడ**, తెలంగాణ రాష్ట్ర రాజధాని హైదరాబాదులోని ఒక నివాస ప్రాంతం. నేరెడ్‌మెట్‌ గ్రామంలో ఉన్న ఈ గూడెం లేదా కుగ్రామం, మేడ్చల్ మల్కాజిగిరి జిల్లా లోని మల్కాజ్‌గిరి మండలం పరిధిలోకి వస్తుంది. ఇది 2009లో హైదరాబాదు మహానగరపాలక సంస్థలోని వార్డు నంబరు 137గా ఏర్పాటు చేయబడింది. నగరంలో అత్యంత జనసాంద్రత కలిగిన మధ్య/ఉన్నత తరగతి ప్రాంతాలలో సఫిల్‌గూడ ఒకటి.

ఇక్కడ సఫిల్‌గూడ చెరువు ఉంది. హుస్సేన్ సాగర్ సరస్సులోని టాంక్ బండ్ లాగా ఈ చెరువు చుట్టూ రోడ్డు ఉంటుంది. అందువల్ల దీనిని సఫిల్‌గూడ మినీ ట్యాంక్‌బండ్ అని కూడా పిలుస్తారు. జాగింగ్, ఈవినింగ్ వాక్ కోసం అనేకమంది ఇక్కడకు వస్తారు.

## చరిత్ర
1960/1970లలో ఈ ప్రాంతంలో నివాసగృహాలు నిర్మించబడ్డాయి. ఆ కాలంలో ఈ ప్రాంతం నుండి నగరానికి చేరుకోవడానికి రవాణా సౌకర్యాలు, విద్యుత్ వంటివి లేవు. గతంలో ఇది ఒక కుగ్రామం కాగా, నేరెడ్‌మెట్ గ్రామంలో ఒక భాగంగా ఉండేది.

## ఉప ప్రాంతాలు
సఫిల్‌గూడ ప్రాంతాన్ని ఓల్డ్ సఫిల్‌గూడ, న్యూ సఫిల్‌గూడ అని రెండు ప్రధాన ప్రాంతాలుగా విభజించారు. నేరెడ్‌మెట్‌ గ్రామానికి చెందిన పాత కుగ్రామాన్ని (సఫిల్‌గూడ) ఇప్పుడు ఓల్డ్ సఫిల్‌గూడ అని పిలుస్తారు. ఇక్కడ ఒక దర్గా ఉంది. సఫిల్‌గూడ ఎక్స్ రోడ్ - సఫిల్‌గూడ రైల్వే స్టేషన్ - సఫిల్‌గూడ పాకెట్ కాంప్లెక్స్ (డిఫెన్స్ క్వార్టర్స్) - సఫిల్‌గూడ ఎఒసి - ఆర్కే నగర్ - ఉత్తమ్ నగర్ - బలరామ్ నగర్ మొదలైన ప్రాంతాలను కలుపుకొని న్యూ సఫిల్‌గూడ అని పిలుస్తారు. ఈ ప్రాంతానికి రోడ్డు, రైల్వే సౌకర్యం ఉంది. ఇది సికింద్రాబాద్ రైల్వే స్టేషను నుండి సుమారు 8 కిలోమీటర్ల దూరంలో, జూబ్లీ బస్ స్టేషన్ నుండి 4 కిలోమీటర్ల దూరంలో ఉంది.

### ఓల్డ్ సఫిల్‌గూడలోని కాలనీలు
* సంతోషిమా నగర్ కాలనీ
* పాత సఫిల్‌గూడ
* భరత్ నగర్
* గణేష్ నగర్
* పిబి కాలనీ
* ద్వారకమై కాలనీ
* సుధా నగర్
* సాయినాథపురం
* వెంకటేశ్వర నగర్ కాలనీ

### న్యూ సఫిల్‌గూడలోని కాలనీలు
* శారదా నగర్
* సూర్యానగర్ ఎన్క్లేవ్
* చాణక్యపురి కాలనీ
* ఆర్.కె.నగర్
* ఉత్తమ్ నగర్
* దయానంద్ నగర్
* చంద్రగిరి కాలనీ
* బలరామ్‌నగర్
* సీతారాంనగర్
* దేవి నగర్

ఈ ప్రాంతంలో 1970లలో రాధాకృష్ణ నగర్, ఉత్తమ్ నగర్, దయానంద్ నగర్ మొదలైనవి ఏర్పడ్డాయి. 1970లలో రైల్వే ఉద్యోగులు ఇక్కడ ప్లాట్లు కొనుగోలు చేసి, ఇళ్ళు నిర్మించుకున్నారు. ఇక్కడి రైల్వే ఉద్యోగులలో ఎక్కువమంది ఆంధ్రప్రదేశ్, కేరళ రాష్ర్టాల నుండి వచ్చినవారు ఉన్నారు.

## వాణిజ్య ప్రాంతం
ఇక్కడ రిలయన్స్, ఫ్రెష్ @, మరిన్ని వంటి ప్రధాన రిటైల్ దుకాణాలు ఉన్నాయి. సబర్బన్ పట్టణానికి కావలసిన వైద్య, విద్య, షాపింగ్, కార్యాలయాలు, ప్రజా రవాణా వంటి మౌలిక సదుపాయాలు ఇక్కడ ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఆనంద్‌బాగ్ ఎక్స్ రోడ్ నుండి సఫిల్‌గూడ మీదుగా ఉత్తమ్ నగర్, మెట్టుగూడ, ఇసిఐఎల్, మౌలాలీ, తార్నాక మొదలైన ప్రాంతాలకు రవాణా సౌకర్యం ఉంది. ఇక్కడ సఫిల్‌గూడ రైల్వే స్టేషను ఉంది. ఇది సికింద్రాబాద్ జంక్షన్, బొల్లారాం జంక్షన్ ల మధ్య ఉంది.

## మూలాలు

## ఇతర లంకెలు
* వికీమాపియాలోని సఫిల్‌గుడా సరస్సు

వర్గం:హైదరాబాదులోని ప్రాంతాలు
దుబాయ్ వరల్డ్ ట్రేడ్ సెంటర్

**దుబాయ్ వరల్డ్ ట్రేడ్ సెంటర్** (DWTC) (అరబ్బీ భాష: مركز دبي التجاري العالمي), చారిత్రాత్మకంగా **[[షేక్ రషీద్]] టవర్** అని పిలుస్తారు, ఇది 38 అంతస్తులు యునైటెడ్ అరబ్ ఎమిరేట్స్ లోని దుబాయ్‌లోని 184 మీటర్ల ఆకాశహర్మ్యం. ఇది 1979 లో నిర్మించబడింది. ఇది ఒక సంఘటనలు ప్రదర్శనల కోసం ఉద్దేశించిన-నిర్మించిన కాంప్లెక్స్. ఈ భవనం 100 దిర్హామ్ బ్యాంక్ నోట్లో కనిపిస్తుంది. ఈ భవనం యునైటెడ్ అరబ్ ఎమిరేట్స్ చరిత్రలో 1979 నుండి 1999 వరకు రికార్డ్ చేసిన మొదటి ఎత్తైన భవనం.

1.3 అంతస్తుల కవర్ ఎగ్జిబిషన్ ఈవెంట్ స్థలంతో, 21 అంతస్తులు 3 అంతస్తులలో 40 కి పైగా సమావేశ గదులు ఉన్నాయి, దుబాయ్ వరల్డ్ ట్రేడ్ సెంటర్ ఏటా 500 కి పైగా కార్యక్రమాలను నిర్వహిస్తుంది. 2015 లో, వేదిక 396 వాణిజ్య కార్యక్రమాలను నిర్వహించింది 2.74 మిలియన్ల మంది సందర్శకులను స్వాగతించింది.

## చరిత్ర
1979 లో నిర్మించిన, జాన్ ఆర్ హారిస్ పార్ట్‌నర్స్ (జె. ఆర్‌. హెచ్‌. పి) చేత రూపొందించబడిన షేక్ రషీద్ టవర్, అప్పటికి తెలిసినట్లుగా, దుబాయ్‌లో నిర్మించిన తొలి ఆకాశహర్మ్యాలలో ఇది ఒకటి. దివంగత షేక్ రషీద్ బిన్ సయీద్ అల్ మక్తూమ్ పేరు మార్చబడింది, 39-అంతస్తుల షేక్ రషీద్ టవర్ మొదటిసారి నిర్మించినప్పుడు చేసినట్లుగా ఒంటరిగా లేదు. దీనిని 26 ఫిబ్రవరి 1979 న క్వీన్ ఎలిజబెత్ II ప్రారంభించారు. సంవత్సరాలుగా, దుబాయ్ వరల్డ్ ట్రేడ్ సెంటర్‌ను ఎగ్జిబిషన్ హాల్స్, షేక్ రషీద్ హాల్ మక్తూమ్ హాల్‌తో పాటు అల్ ములాక్వా బాల్‌రూమ్, షేక్ సయీద్ హాల్స్, జాబీల్ హాల్స్ ట్రేడ్ సెంటర్ అరేనా. అదనంగా, కన్వెన్షన్ టవర్ అనేక మిశ్రమ వినియోగ భవనాలతో వన్ సెంట్రల్ అభివృద్ధితో సహా వాణిజ్య భవనాలు జోడించబడ్డాయి.

ఏప్రిల్ 2020 లో, 2019–20 కరోనావైరస్ మహమ్మారి ఎదుర్కొనే ప్రయత్నంలో, DWTC ను 3,000 కరోనావైరస్ మహమ్మారి రోగులకు చికిత్స చేయగల సామర్థ్యం కలిగిన ఫీల్డ్ ఆసుపత్రిగా మార్చారు.

## భవనం
ఇటలీ కాన్సులేట్ జనరల్ 17 వ అంతస్తులో, జపాన్ కాన్సులేట్ జనరల్ 28 వ అంతస్తులో, స్విట్జర్లాండ్ కాన్సులేట్ జనరల్ 22 వ అంతస్తులో, టర్కీ కాన్సులేట్ జనరల్ 29 వ అంతస్తులో నివసిస్తున్నారు.

## మూలాలు


## బయటి లింకులు

* అధికారిక వెబ్‌సైట్

వర్గం:యునైటెడ్ అరబ్ ఎమిరేట్స్
వర్గం:దుబాయి
ఐఎస్ఒ 3166-2:ఐఎన్

**ఐఎస్ఒ 3166 2:ఐఎన్ (ISO 3166-2:IN)**, అనేది ఇంటర్నేషనల్ ఆర్గనైజేషన్ ఫర్ స్టాండర్డైజేషన్ (ISO) ప్రచురించిన ISO 3166 ప్రమాణంలో ఒక భాగమైన ఐఎస్ఒ 3166-2 లో భారతదేశానికి ప్రవేశాన్ని సూచిస్తుంది.ఇది ISO 3166-1 లో కోడ్ చేయబడిన అన్ని దేశాల ప్రధాన ఉపవిభాగాల (ఉదా: ప్రావిన్స్ లేదా రాష్ట్రాలు) పేర్లకు సంకేతాలను నిర్వచిస్తుంది.అలాగే ఐఎస్ఒ 3166-1 దేశాల జాబితాలో కోడ్ చేయబడిన అన్ని దేశాల పేర్లకు సంకేతాలను నిర్వచిస్తుంది.

భారతదేశంలో 2020 డిసెంబరు 31 నాటికి ఉన్న, 28 రాష్ట్రాలు, 8 కేంద్రపాలిత ప్రాంతాలకు **ISO 3166-2:IN లో** సంకేతాలు నిర్వచించబడ్డాయి.ప్రతి కోడ్ లో రెండు భాగాలు ఉంటాయి.వీటిని అడ్డగీటు (హైఫన్లు)తో వేరు చేస్తారు.

* మొదటి భాగం IN, భారతదేశానికి ISO 3166-1 ఆల్ఫా -2 కోడ్.
* రెండవ భాగం రెండు అక్షరాలు. (ప్రస్తుతం కొన్ని మినహాయింపులతో వాహన రిజిస్ట్రేషన్ ప్లేట్లలో ఉపయోగించబడింది.

## ప్రస్తుత సంకేతాలు

ఐఎస్ఒ 3166 నిర్వహణ ప్రతినిధి (ఐఎస్ఒ 3166/ఎంఎ) ప్రచురించిన ఐఎస్ఒ 3166-2 ప్రమాణంలో ఉన్నట్లుగా ఉపవిభాగ పేర్లు జాబితా చేయబడ్డాయి.

## గమనికలు


## మార్పులు
1998 లో ఐఎస్ఒ 3166-2 మొదటి ప్రచురణ నుండి ఐఎస్ఒ 3166 / ఎంఎ ద్వారా నమోదుకు ఈ క్రింది మార్పులు వార్తాలేఖలలో ప్రకటించబడ్డాయి.ఐఎస్ఒ 2013 లో వార్తాలేఖలను ఇవ్వడం మానేసింది.

నమోదుకు ఈ క్రింది మార్పులు ISO ఆన్‌లైన్ కేటలాగ్, ఆన్‌లైన్ బ్రౌజింగ్ ప్లాట్‌ఫామ్‌లో జాబితా చేయబడ్డాయి.

## ఇది కూడ చూడు
* భారతదేశ పరిపాలనా విభాగాలు
* భారతదేశ ఎఫ్ఐపిఎస్ ప్రాంత సంకేతాల జాబితా (జి1)

## ప్రస్తావనలు


## బాహ్య లింకులు
* ఐఎస్ఒ ఆన్‌లైన్ బ్రౌజింగ్ ప్లాట్‌ఫాం: ఇన్
* స్టేట్స్ ఆఫ్ ఇండియా, (స్టాటోయిడ్స్.కామ్)

వర్గం:సంకేత పదాలు
వర్గం:కోడ్‌లు
వర్గం:భారతదేశ పరిపాలన వ్యవస్థ
ఆర్టీసీ క్రాస్ రోడ్

**ఆర్టీసీ క్రాస్ రోడ్**, తెలంగాణ రాష్ట్ర రాజధాని హైదరాబాదులోని ఒక ప్రాంతం. నగరంలోని ప్రధాన వాణిజ్య కేంద్రాలలో ఇదీ ఒకటి .

## సమీప ప్రాంతాలు
ఇక్కడికి సమీపంలో ముషీరాబాద్, చిక్కడపల్లి, అశోక్ నగర్, దోమల్ గూడ, వి.ఎస్.టి, వివేక్ నగర్, జవహర్ నగర్, శ్వేతా ఎన్క్లేవ్ మొదలైన ప్రాంతాలు ఉన్నాయి.

## వాణిజ్య ప్రాంతం
ఆర్టీసీ ఎక్స్ రోడ్ ప్రాంతం ప్రధానంగా సినిమా థియేటర్లకు పేరొందింది. తెలుగు సినిమాలు ఇక్కడి థియేటర్లలోనే విడుదలవుతాయి. *సంధ్య 70ఎంఎం, సంధ్య 35ఎంఎం*, *శ్రీ మయూరి 70ఎంఎం*, *సుదర్శన్ 35ఎంఎం*, *దేవి 70ఎంఎం*, *సప్తగిరి 70ఎంఎం*, *ఉషా మయూరి 70* *ఎంఎం*, *శ్రీ సాయిరాజా 70ఎంఎం*, ఇతర సినిమా థియేటర్లు ఉన్నాయి.

*బావార్చి,* *ఆస్టోరియా* వంటి హైదరాబాదీ రెస్టారెంట్లు ఇక్కడ ఉన్నాయి. ఆర్టీసీ ఎక్స్ రోడ్ ను చార్మినార్ చౌరాస్తా అని కూడా అంటారు. ఇక్కడికి సమీపంలో వి.ఎస్.టి (వజీర్ సుల్తాన్ ఇండస్ట్రీస్) లో చార్మినార్ సిగరెట్ ఫ్యాక్టరీ కంపెనీ ఉండడంవల్ల ఈ పేరు వచ్చింది. 

## ప్రార్థనా స్థలాలు
ఇక్కడికి సమీపంలోని సాయిబాబా దేవాలయం, పోచమ్మ దేవాలయం, దుర్గాదేవి దేవాలయం, మసీదు-ఎ-దావూద్ మియా దైరా, మసీదు ఇ అజామాబాద్ మొదలైన ప్రార్థనా స్థలాలు ఉన్నాయి.

## విద్యాసంస్థలు
ఇక్కడికి సమీపంలోని కరుణ పిజి కళాశాల, ఫెర్గూసన్ కళాశాల, సరోజిని నాయుడు జూనియర్ డిగ్రీ, & పిజి కాలేజ్ ఫర్ ఉమెన్, సన్ ఇంటర్నేషనల్ ఇన్స్టిట్యూట్ ఫర్ పర్యాటకం & మేనేజ్‌మెంట్, శ్రీ చైతన్య స్కూల్, మార్టినెట్ హైస్కూల్, పీపుల్స్ హైస్కూల్ మొదలైన విద్యాసంస్థలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఆర్టీసీ క్రాస్ రోడ్ మీదుగా సికింద్రాబాదు, కోఠి, ఉప్పల్, కాచిగూడ, మెహిదీపట్నం, కూకట్‌పల్లి, బోరబండ, యూసఫ్‌గూడ, దిల్‍సుఖ్‍నగర్, జాబ్లీ బస్ స్టేషన్, తుకారాం గేట్, మహాత్మా గాంధీ బస్ స్టేషన్ మొదలైన ప్రాంతాలకు బస్సులు నడుపబడుతున్నాయి. ఇక్కడికి సమీపంలోని విద్యానగర్, జామియా ఉస్మానియా ప్రాంతాలలో ఎంఎంటిఎస్ రైలు స్టేషను ఉంది.

## మూలాలు

వర్గం:హైదరాబాదులోని ప్రాంతాలు
రెయిన్ బజార్

**రెయిన్ బజార్**, తెలంగాణ రాష్ట్ర రాజధాని హైదరాబాదు పాతబస్తీలోని ఒక భాగం.

## సమీప ప్రాంతాలు
ఇక్కడికి సమీపంలో సాలాల నగర్, లక్ష్మి నగర్, రామచంద్రనగర్, ఈడి బజార్, అబూ సయీద్ కాలనీ, సర్దార్ ఖాన్ రోడ్, కవేలి కా మకాన్ కాలనీ మొదలైన ప్రాంతాలు ఉన్నాయి.

## ప్రార్థనా స్థలాలు
ఇక్కడికి సమీపంలో నల్లపోచమ్మ దేవాలయం, సాయిబాబా దేవాలయం, వీరంజనేయస్వామి దేవాలయం, మస్జిద్-ఇ-బిలాల్, మసీదు ఇ జెహ్రా అబ్దుల్ రహమాన్, మసీదు-ఎ-ముస్తఫా మొదలైన ప్రార్థనా స్థలాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో రెయిన్ బజార్ మీదుగా బాగ్-ఇ-జహానారా, చార్మినార్, రిసాల బజార్, కేశవగిరి, కోఠి, లలితా బాగ్, ఎల్.బి.నగర్, సాగర్ హౌసింగ్ కాంప్లెక్స్, హైకోర్టు మొదలైన ప్రంతాలకు బస్సులు నడుస్తాయి. ఇక్కడికి సమీపంలోని యాకుత్‌పురాలో ఎంఎంటిఎస్ రైలు స్టేషను ఉంది.

## మూలాలు

వర్గం:హైదరాబాదులోని ప్రాంతాలు
నల్గొండ క్రాస్ రోడ్

**నల్గొండ క్రాస్ రోడ్**, తెలంగాణ రాష్ట్ర రాజధాని హైదరాబాదులోని ఒక ప్రధాన జంక్షన్. ఇది దిల్‍సుఖ్‍నగర్, సైదాబాద్ ప్రాంతాల మధ్య నిర్మించబడింది.

## సమీప ప్రాంతాలు
ఇక్కడికి సమీపంలో చాదర్ ఘాట్, అజంతా కాలనీ, పాల్టన్, తిర్మల ఆర్కేడ్, శ్రీ కృపా మార్కెట్, జమాల్ కాలనీ, మలక్‌పేట మొదలైన ప్రాంతాలు ఉన్నాయి.

## ప్రార్థనా స్థలాలు
ఇక్కడికి సమీపంలో సాయిబాబా దేవాలయం, రాఘవేంద్ర మఠం, శ్రీ కంచి కామకోటి పీఠం శ్రీ శ్యామ్ బాబా మందిరం, మసీదు-ఎ-అహ్మద్ అలీ ఖాన్, జామా మసీదు బసిటియా, మసీదు హదియా అమ్రీన్ మొదలైన ప్రార్థనా స్థలాలు ఉన్నాయి.

## విద్యాసంస్థలు
శ్రీ వాణి మహిళల జూనియర్ డిగ్రీ, పి.జి. కళాశాల, ఆర్.జి కేడియా కాలేజ్ ఆఫ్ కామర్స్, కళాంజలి కాలేజ్ ఆఫ్ నర్సింగ్, బద్రుకా కాలేజ్ ఆఫ్ కామర్స్ అండ్ ఆర్ట్స్, ఆడమ్స్ హైస్కూల్, యూరోకిడ్స్, ద్వారకామయ్య హైస్కూల్, హబీబ్ ముస్తఫా ఎస్/ఓ ఫహీమ్ ఖురేషి, శాంతినికేతన్ కాన్సెప్ట్ స్కూల్ ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో నల్గొండ క్రాస్ రోడ్ మీదుగా ఎల్.బి.నగర్, సికింద్రాబాద్, ఎన్జీవోస్ కాలనీ, మేడ్చల్, దిల్‍సుఖ్‍నగర్, న్యూ మారుతి నగర్ వివిధ ప్రాంతాలకు బస్సులు నడుపబడుతున్నాయి. ఇక్కడికి సమీపంలోని మలక్‌పేటలో ఎంఎంటిఎస్ రైలు స్టేషను ఉంది.

## మూలాలు

వర్గం:హైదరాబాదులోని ప్రాంతాలు
రెడ్ హిల్స్ (హైదరాబాదు)

**రెడ్ హిల్స్**, తెలంగాణ రాష్ట్ర రాజధాని హైదరాబాదులోని ఒక ప్రాంతం.

## సమీప ప్రాంతాలు
ఇక్కడికి సమీపంలో బాగర్ కాంప్లెక్స్, మహేష్ నగర్, హరి నగర్, బ్రూక్ బాండ్ కాలనీ, నాంపల్లి మార్కెట్ మొదలైన ప్రాంతాలు ఉన్నాయి.

## ప్రధాన సంస్థలు
ఇక్కడ, 7వ నిజాం మీర్ ఉస్మాన్ అలీ ఖాన్ చేత ప్రారంభించబడిన నీలోఫర్ హాస్పిటల్ ఉంది. ఎం.ఎన్.జె. క్యాన్సర్ హాస్పిటల్, ఫెడరేషన్ ఆఫ్ తెలంగాణ, ఆంధ్రప్రదేశ్ ఛాంబర్స్ ఆఫ్ కామర్స్ అండ్ ఇండస్ట్రీ కూడా ఈ ప్రాంతంలో ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో రెడ్ హిల్స్ మీదుగా సికింద్రాబాద్, అఫ్జల్‌గంజ్, మహాత్మా గాంధీ బస్ స్టేషన్, వెంకటపురం, కోఠి, నెహ్రూ జూ పార్క్ మొదలైన ప్రాంతాలకు బస్సులు నడుపబడుతున్నాయి. ఇక్కడ లక్డి కా పూల్ రైల్వే స్టేషను, నాంపల్లి రైల్వే స్టేషనులలో ఎంఎంటిఎస్ రైలు సర్వీసు ఉంది.

## మూలాలు

వర్గం:హైదరాబాదులోని ప్రాంతాలు
రామకృష్ణాపురం (హైదరాబాదు)

**రామకృష్ణాపురం** (ఆర్.కె.పురం), నేరెడ్ మెట్ లోని ఒక కుగ్రామం, ఇపుడు పూర్తి నివాస ప్రాంతంగా అభివృధి చెందింది.తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇది సికింద్రాబాదుకు సమీపంలో ఉంది. ఇది మేడ్చల్ మల్కాజిగిరి జిల్లాలోని మల్ కాజ్ గిరి మండలంలోని నేరెడ్‌మెట్‌ గ్రామ పరిధిలోకి వస్తుంది.
 ఇక్కడ అనేక కాలనీలు, టౌన్‌షిప్‌లు, అపార్ట్‌మెంట్‌లు వచ్చాయి.

## ఉప ప్రాంతాలు
ఇక్కడ సప్తగిరి కాలనీ, భరణి కాలనీ, చంద్రబాబునాయుడు కాలనీ, రాఘవేంద్ర నగర్, మాతృపురి కాలనీ, జికె కాలనీ, బృందావన్ కాలనీ, ప్రేమ్ నగర్, అనంతయ్య కాలనీ, సంతోష్ కాలనీ, బాలాజీ కాలనీ, శ్రీ వెంకటేశ్వర కాలనీ, ఆఫీసర్స్ కాలనీ, ఆర్‌కె పురం విలేజ్, శ్రీ కాలనీ, బ్యాంక్ కాలనీ, అనంత సరస్వతి కాలనీ మొదలైన ఉపప్రాంతాలు ఉన్నాయి.

## సేవలు
### పాఠశాలలు
* ఆర్మీ పబ్లిక్ స్కూల్, ఆర్.కె.పురం.
* సెయింట్ మదర్ థెరిసా హైస్కూల్, ఆర్.కె.పురం

### సరస్సులు, నీటి పార్కులు
* రామకృష్ణాపురం చెరువు

## రవాణా
thumb|రామకృష్ణాపురం గేట్ రైల్వే స్టేషన్ వద్ద కాచిగూడ యశ్వంత్ పూర్ ఎక్స్ ప్రెస్.

తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఆర్‌కె పురం మీదుగా సికింద్రాబాద్, తిరుమలగిరి, ఇసిఐఎల్ ఎక్స్ రోడ్డు, ఆర్కె పురం బ్రిడ్జ్, ఆర్కె పురం రైతు బజార్ వంటి ప్రాంతాలకు బస్సులు నడుపబడుతున్నాయి. ఇక్కడ రామకృష్ణాపురం గేట్ రైల్వే స్టేషను ఉంది. సమీపంలో మెట్టుగూడ మెట్రో స్టేషను ఉంది.

## మూలాలు


వర్గం:హైదరాబాదులోని ప్రాంతాలు
భాగల్పూర్

**భాగల్పూర్** చారిత్రక ప్రాముఖ్యత కలిగిన నగరం. బీహార్ రాష్ట్రం, భాగల్పూర్ జిల్లాలో  గంగా నదికి దక్షిణపు ఒడ్డున ఉంది. ఇది బీహార్ లోని 3 వ అతిపెద్ద నగరం. ఇది భాగల్పూర్ జిల్లాకు ముఖ్యపట్టణం, భాగల్పూర్ డివిజనుకు ప్రధాన కార్యాలయం. "సిల్క్ సిటీ" గా పేరున్న ఈ నగరం ఒక ప్రధాన విద్యా, వాణిజ్య, రాజకీయ కేంద్రం. స్మార్ట్ సిటీ ప్రోగ్రాం కింద అభివృద్ధి చేసే నగరాల జాబితాలో ఇది కూడా ఉంది. నగరం చుట్టూ ఉన్న గంగా మైదానాలు చాలా సారవంతమైనవి. ఇక్కడి ప్రధాన పంటలలో వరి, గోధుమ, మొక్కజొన్న, బార్లీ, నూనె గింజలు ఉన్నాయి. ఇక్కడ గంగానదిలో డాల్ఫిన్‌లు ఎక్కువగా ఉంటాయి. వీటి సంరక్షణ కోసం  పట్టణానికి సమీపంలో విక్రమశిల గాంజెటిక్ డాల్ఫిన్ అభయారణ్యాన్ని స్థాపించారు.

## జనాభా
2011 భారత జనాభా లెక్కల ప్రకారం, భాగల్పూర్ నగర సముదాయ ప్రాంత జనాభా 4,10,210, వీరిలో 2,18,284 మంది పురుషులు, 1,91,926 మంది మహిళలు ఉన్నారు. పట్టణ జనాభా పరంగా ఇది బీహార్‌లో 3 వ అతిపెద్ద నగరం. ఆరేళ్ళ లోపు పిల్లల సంఖ్య 55,898. మొత్తం అక్షరాస్యుల సంఖ్య 2,86,125 కాగా, వీరిలో 1,60,720 మంది పురుషులు, 1,25,405 మంది మహిళలు. ఏడేళ్ళకు పైబడిన వారిలో అక్షరాస్యత 80.76%. ఇందులో పురుషులలో అక్షరాస్యత 84.95% కాగా, మహిళలలో ఇది 75.95%. 

## వాతావరణం

## మూలాలు

వర్గం:All articles with unsourced statements
వర్గం:Coordinates on Wikidata
వర్గం:బీహార్ నగరాలు పట్టణాలు
బేగుసరాయ్

**బేగుసరాయ్** బీహార్ రాష్ట్రం బేగుసరాయ్ జిల్లా లోని పట్టణం, ఈ జిల్లా ముఖ్యపట్టణం.

## భౌగోళికం
బేగుసరాయ్  నిర్దేశాంకాల వద్ద, సముద్ర మట్టం నుండి 41 మీటర్ల ఎత్తున ఉంది.

## జనాభా
2011 జనాభా లెక్కల ప్రకారం బేగుసరాయ్ పట్టణ జనాభా 2,51,136, వీరిలో 1,33,931 మంది పురుషులు, 1,17,205 మంది స్త్రీలు. లింగ నిష్పత్తి 875. ఆరేళ్ళ లోపు జనాభా 37,966. ఏడేళ్ళకు పైబడినవారిలో అక్షరాస్యత 79.35%.

## ప్రస్తావనలు

వర్గం:Coordinates on Wikidata
వర్గం:బీహార్ నగరాలు పట్టణాలు
స్టార్టప్ కంపెనీ

thumb|పొటెన్షియల్ స్టార్టప్
స్టార్టప్ కంపెనీ అనేది స్థిరమైన ఆర్థిక నమూనా అభివృద్ధి చేయడానికి, కొత్త  వ్యవస్థను నిర్మించడానికి సమారంభకుడు చేపట్టే సంస్థ.  ఆర్థిక రంగంలో, సమారంభకుడు అనే పదాన్ని ఆవిష్కరణలు లేదా సాంకేతికతలను, ఉత్పత్తులు సేవల్లోకి అనువదించగల సామర్థ్యం ఉన్న ఒక సంస్థ కోసం ఉపయోగిస్తారు. సాధారణంగా ప్రారంభ దశలో ఉన్న వాణిజ్య సంస్థలను అంకుర సంస్థలుగా పరిగణిస్తారు. ప్రారంభంలో, అంకుర సంస్థలు అధిక అనిశ్చితిని ఎదుర్కొంటాయి  , అధిక వైఫల్యాలను కలిగి ఉంటాయి, కాని వాటిలో  విజయవంతంమైన సంస్థలుగా మారినవి ప్రభావశీలకంగా ఉంటాయి . 

## ఆరంభ చర్యలు
అంకుర సంస్థలు సాధారణంగా ఒక సమారంభకుడు (ఆంత్రప్రెనార్) లేదా సమస్యను పరిష్కరించడానికి ఒక మార్గాన్ని కలిగి ఉన్న సహ సమారంభకులచే ప్రారంభించబడతాయి.అంకుర సంస్థలను ప్రారంభించే  ప్రక్రియ చాలా కాలం పడుతుంది (కొన్ని అంచనాల ప్రకారం, మూడు సంవత్సరాలు లేదా అంతకంటే ఎక్కువ), అందువల్ల నిరంతర కృషి అవసరం. దీర్ఘకాలికంగా అధిక వైఫల్యం రేట్లు , అనిశ్చిత ఫలితాల కారణంగా ప్రయత్నం కొనసాగించడం చాలా సవాలుగా ఉంది.

### డిజైన్ సూత్రాలు
డిజైన్ సైన్స్ సంస్థ  వెన్నెముకను రూపొందించడానికి, నిర్మించడానికి ప్రామాణికమైన ఆలోచనలు అలాగే ప్రతిపాదనల యొక్క సమిష్టిగా భావించే డిజైన్ సూత్రాలను ఉపయోగిస్తుంది.

### మార్గదర్శకం
చాలా మంది సమారంభకులు  తమ అంకుర సంస్థలను  రూపొందించడంలో  నుండి అభిప్రాయాన్ని కోరుకుంటారు. మార్గదర్శకులు సమారంభకులకు మార్గనిర్దేశం చేస్తారు,  వ్యవస్థాపక నైపుణ్యాలను అందిస్తారు అలాగే  నూతన సమారంభకుల  స్వీయ-సామర్థ్యాన్ని పెంచుతారు. 

## ప్రారంభ సూత్రాలు
అంకుర సంస్థలను  రూపొందించడంలో చాలా సూత్రాలు ఉన్నాయి. వాటిలో కొన్ని సూత్రాలు క్రింద ఇవ్వబడ్డాయి.

### లీన్ స్టార్టప్
 అనేది పరిమిత వనరులు , వారి వెంచర్లను మరింత సరళంగా  తక్కువ ఖర్చుతో నిర్మించడానికి విపరీతమైన అనిశ్చితి కింద  రూపొందించడానికి  స్పష్టమైన సూత్రాల సమితి. సమారంభకులు  తమ సంస్థ ఏవిధంగా పనిచేస్తుందో స్పష్టంగా అనుభవపూర్వకంగా పరీక్షించి  రూపొందించుకోవడానికి లీన్ స్టార్టప్ పద్దతిని  ఉపయోగిస్తారు. లీన్ స్టార్టప్ అనేది వ్యవస్థాపకత అభ్యసన కోసం అలాగే బిజినెస్ మోడల్ డిజైన్ కోసం రూపొందించబడిన ఒక పద్ధతి. ఇది ఒక నిశ్చితమైన అనుభవాత్మక పద్ధతిలో అనిశ్చితి లో అనుభవాత్మక అభ్యసన కోసం ఉద్దేశించిన రూపకల్పన సూత్రాల సమితి. 

### డిజైన్ థింకింగ్
వినియోగదారుల అవసరాన్ని నిశ్చిత పద్ధతిలో అర్థం చేసుకోవడానికి  ఉపయోగించబడుతుంది.

## మూలాలు


వర్గం:సంస్థలు
పేట్ బషీరాబాద్

**పేట్ బషీరాబాద్‌**, తెలంగాణ రాష్ట్ర రాజధాని హైదరాబాదులోని కుత్బల్లాపూర్ శివారు ప్రాంతం. ఇది మేడ్చల్ మల్కాజిగిరి జిల్లాలోని కుత్బుల్లాపూర్‌ మండలం పరిధిలోకి వస్తుంది.

## చరిత్ర
సికందర్ జా మీర్ అక్బర్ ఆలీఖాన్ అసఫ్ జా III రెండవ కుమారుడైన 3వ నిజాం మీర్ బషీరుద్దీన్ ఆలీఖాన్ (సంసం ఉద్ దౌలా) పేరును ఈ ప్రాంతాలనికి పెట్టారు. ఇక్కడికి సమీపంలో జీడీమెట్ల, కుత్బుల్లాపూర్‌, నందనగర్, గాజులరామారం, సూరారం, రామరాజు నగర్, భెల్ కాలనీ, గ్రీన్ కౌంటీ కాలనీ, మొదలైన ప్రాంతాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో పేట్ బషీరాబాద్‌ మీదుగా కోఠి, మేడ్చల్, ఎన్జీవోస్ కాలనీ, అఫ్జల్‌గంజ్, మెహదీపట్నం, మహాత్మా గాంధీ బస్ స్టేషన్ వంటి ప్రాంతాలకు బస్సులు నడుపబడుతున్నాయి. ఇక్కడికి సమీపంలో బొల్లారం బజార్ రైల్వే స్టేషను, ఆల్వాల్ రైల్వే స్టేషను ఉన్నాయి.

## పాఠశాలలు
ఇక్కడ సెయింట్ ఆన్స్ హైస్కూల్, షేర్వుడ్ హైస్కూల్ ఉన్నాయి.

## మూలాలు

## వెలుపలి లంకెలు
షేఖ్‌పురా

**షేఖ్‌పురా** బీహార్ రాష్ట్రం షేఖ్‌పురా జిల్లా లోని పట్టణం, ఈ జిల్లాకు ముఖ్యపట్టణం. పట్టణ పరిపాలనను పురపాలక సంఘం నిర్వహిస్తుంది.

## భౌగోళికం
షేఖ్‌పురా పట్టణం 25°07′51″ఉ, 85°51′09″తూ నిర్దేశాంకాల వద్ద, సముద్ర మట్టం నుండి44 మీటర్ల ఎత్తున ఉంది. షేఖ్‌పురా పిన్ కోడ్ 811105. 

## రవాణా సౌకర్యాలు
షేఖ్‌పురా జంక్షన్ రైల్వే స్టేషను (స్టేషన్ కోడ్ ఎస్‌హెచ్‌కె), తూర్పు సెంట్రల్ రైల్వే, దానాపూర్ రైల్వే డివిజన్ పరిధిలోని రైల్వే స్టేషను. షేఖ్‌పురా గయా-కియుల్ మార్గం ద్వారా భారతదేశంలోని మెట్రోపాలిటన్ ప్రాంతాలకు అనుసంధానించబడి ఉంది. రోజువారీ ప్రయాణీకుల, ఎక్స్‌ప్రెస్ రైలు సేవల ద్వారా షేఖ్‌పురాకు సమీప నగరాలైన గయా, నవాడా, భాగల్‌పూర్, హౌరా, కియుల్‌తో చక్కటి రవాణా సౌకర్యం ఉంది.

## మూలాలు

వర్గం:Coordinates on Wikidata
వర్గం:బీహార్ నగరాలు పట్టణాలు
ప్రగతి నగర్

**ప్రగతి నగర్**, తెలంగాణ రాష్ట్ర రాజధాని హైదరాబాదులోని ఒక ప్రాంతం. కూకట్‌పల్లికి శివారు ప్రాంతంగా ఉన్న ఈ ప్రగతి నగర్, ముంబై నగరానికి వెళ్ళే 9వ జాతీయ రహదారిలోని కూకట్‌పల్లి ప్రాంతం నుండి 3.4 కిలోమీటర్ల దూరంలో ఉంది. ఇది జవహర్ లాల్ నెహ్రూ సాంకేతిక విశ్వవిద్యాలయం నుండి సుమారు 2.5 కిలోమీటర్ల దూరంలో ఉంది. ఈ ప్రాంతం గ్రేటర్ హైదరాబాద్‌లో భాగం కావడం, ప్రధాన ఐటి/ఐటిఇఎస్, బయోటెక్, ఫార్మా పరిశ్రమలకు దగ్గరగా ఉండటంతో ఇక్కడ ఎక్కువమంది నివాసం ఉంటున్నారు.

## భౌగోళికం
ఇది 9వ జాతీయ రహదారికి తూర్పువైపు ఉంది. సముద్రమట్టానికి 33 మీటర్లు (108 అడుగులు) ఎత్తులో ఉంది. 9వ జాతీయ రహదారికి పశ్చిమంవైపు ఉన్న నిజాంపేటకు 3 కిలోమీటర్లు (4.8 మైళ్ళ) దూరంలో ఉంది. ఇక్కడి సగటు ఉష్ణోగ్రత జనవరి నెలలో 35&nbsp;°C ఉండగా, జూలై నెలలో 38&nbsp;°C ఉంటుంది.

## సమీప ప్రాంతాలు
ఇక్కడికి సమీపంలో వసంతనగర్ కాలనీ, ఆదిత్య హిల్స్, నిజాంపేట, మిథిలా నగర్, బ్లాక్ -7ఎ, జె.ఎన్.టి.యు., సాయినగర్ కాలనీ మొదలైన ప్రాంతాలు ఉన్నాయి.

## ప్రార్థనా స్థలాలు
ఇక్కడికి సమీపంలో కనకదుర్గ దేవాలయం, షిర్డీ సాయిబాబా దేవాలయం, మసీదు రహమానియా, జామియా మస్జిద్ ఉస్మానియా, ఎన్టీఆర్ కాలనీ మసీదు మొదలైన ప్రార్థనా స్థలాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ప్రగతి నగర్ మీదుగా సాయినగర్ కాలనీ, నిజాంపేట్, కూకట్‌పల్లి మొదలైన ప్రాంతాలకు బస్సులు నడుపబడుతున్నాయి.

## మూలాలు

వర్గం:హైదరాబాదులోని ప్రాంతాలు
ప్యాట్నీ

**పాట్నీ** (**పాట్నీ సర్కిల్)**, తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇది సికింద్రాబాదులో వాణిజ్య కేంద్రంగా ఉంది.

## చరిత్ర

ఈ ప్రాంతంలో ఎం.ఆర్.పాట్నీ 1927లో స్థాపించిన *పాట్నీ మోటార్స్*, చారిత్రాత్మక మహబూబ్ కళాశాల ఉన్నాయి. 1862లో సోమసుందరం ముదలియార్ అనే వ్యక్తి ప్రాథమిక విద్య కోసం ఇక్కడ మొదటి ప్రభుత్వ పాఠశాలను స్థాపించాడు. 1893లో చికాగోకు బయలుదేరే ముందు స్వామి వివేకానంద పెద్ద సభలో ప్రసంగించాడు. ఈ కళాశాల భవనాన్ని వారసత్వ భవనంగా హుడాప్రకటించింది.

ఈ ప్రాంతంలో అనేక బట్టల దుకాణాలు ఉన్నాయి. పాట్నీలోని దుకాణాలు చీరల కోసం ప్రత్యేకంగా ప్రాచూర్యం పొందాయి. తాజ్ మహల్, హోటల్ తాజ్ ట్రిస్టార్, తాజ్ బెల్సన్స్, గ్రాండ్ మినర్వా వంటి రెస్టారెంట్లు ఉన్నాయి. సికింద్రాబాద్ టెలిఫోన్ ఎక్స్ఛేంజ్, జనరల్ పోస్ట్ ఆఫీస్, మంజు సినిమా థియేటర్, కాష్ ఫర్నిచర్ మాల్, స్వాప్నలోక్ కాంప్లెక్స్ ఉన్నాయి.

## సమీప ప్రాంతాలు

ఇక్కడికి సమీపంలో జగదీష్ నగర్ కాలనీ, చంద్రనగర్ కాలనీ, సింధీ కాలనీ, రసూల్‌పుర, పైగా కాలనీ,సికింద్రాబాదు, పారడైజ్ మొదలైన ప్రాంతాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ప్యాట్నీ మీదుగా సికింద్రాబాద్, సనత్‌నగర్, ఆల్విన్ కాలనీ, భరత్ నగర్, బోరబండ, కొండపూర్ నగరంలోని ఇతర ప్రాంతాలకు బస్సులు నడుపబడుతున్నాయి. ఇక్కడికి సమీపంలో సికింద్రాబాద్ రైల్వే స్టేషను ఉంది.

## మూలాలు

వర్గం:హైదరాబాదులోని ప్రాంతాలు
జుట్టు పెరుగుదల విధానం

thumb

### జుట్టు నిర్మాణం దశ
మీ జుట్టు నిర్మాణాన్ని రెండు భాగాలుగా విభజించవచ్చు:

1. ఫోలికల్ లోపల నిర్మాణం.

2. హెయిర్ షాఫ్ట్ నిర్మాణం.

#### ఫోలికల్ లోపల నిర్మాణం నాలుగు భాగాలుగా వర్గీకరించబడింది.
ఎ. హెయిర్ బల్బ్

బి. డెర్మల్ పాపిల్లా

సి. అరేక్టర్ పిలి కండరం

D. సేబాషియస్ గ్రంథులు

#### హెయిర్ షాఫ్ట్ నిర్మాణం మూడు ప్రాంతాలను కలిగి ఉంటుంది.
ఎ. క్యూటికల్

బి. కార్టెక్స్

సి. మెడుల్లా 

### జుట్టు పెరుగుదల దశలు
చర్మం కింద ఉన్న హెయిర్ ఫోలికల్ (కొన్నిసార్లు రూట్ అని పిలుస్తారు) నుండి జుట్టు పెరుగుతుంది. ప్రతి ఫోలికల్ దిగువన ఉన్న రక్త నాళాలు రక్త ప్రవాహాన్ని అందిస్తాయి, ఇవి జుట్టు పెరగడానికి వీలు కల్పిస్తాయి. మీ జుట్టు పెరగడం మొదలుపెట్టినప్పటి నుండి, ఒక్కొక్క జుట్టు మూడు వేర్వేరు దశల పెరుగుదల చక్రం గుండా వెళుతుంది: అనాజెన్, కాటాజెన్, టెలోజెన్.

#### అనాజెన్ దశ
ఈ కాలంలో ప్రతి 28 రోజులకు జుట్టు అర అంగుళాల పొడవు పెరుగుతుంది కాబట్టి అనాజెన్ దశను సాధారణంగా పెరుగుతున్న దశ అని పిలుస్తారు. అనాజెన్ దశలో ఫోలికల్ ఉన్న సమయం వ్యక్తికి వ్యక్తికి భిన్నంగా ఉంటుంది (ఇది జన్యుపరంగా నిర్ణయించబడుతుంది), ఈ దశ సాధారణంగా రెండు నుండి ఆరు సంవత్సరాల వరకు ఉంటుంది. జుట్టు అనాజెన్ దశలో ఉన్న సమయం కూడా ఒక వ్యక్తి యొక్క కత్తిరించని జుట్టు ఎంతకాలం పెరుగుతుందో నిర్ణయిస్తుంది.

#### కాటాజెన్ దశ
కాటాజెన్ దశ ఒక చిన్న పరివర్తన దశ, ఇది రెండు వారాల పాటు ఉంటుంది. ఈ దశలో ఫోలికల్ కుంచించుకు పోవడం ప్రారంభమవుతుంది, వ్యక్తిగత జుట్టు అంతర్లీన పాత్ర ద్వారా అందించబడిన పోషణ (రక్త సరఫరా) నుండి పరిమితం అవుతుంది.

#### టెలోజెన్ దశ
టెలోజెన్ దశ విశ్రాంతి దశ, ఇది సుమారు 3 నెలల వరకు ఉంటుంది. ఈ దశలో వెంట్రుకలు ఫోలికల్ నుండి విడుదలై బయటకు వస్తాయి, దాని స్థానంలో కొత్త జుట్టు పెరగడం ప్రారంభమవుతుంది. చాలా ఆరోగ్యకరమైన స్కాల్ప్స్ రోజూ 50 నుండి 150 వ్యక్తిగత స్టాండ్ హెయిర్లను తొలగిస్తాయి. 

## మూలాలు

## వెలుపలి లంకెలు

వర్గం:జుట్టు పెరుగుదల విధానాలు
పార్సిగుట్ట

**పార్సిగుట్ట**, తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇది సికింద్రాబాదుకు సమీపంలో ఉంది. ఈ ప్రాంతంలో నివాసగృహాలు, దేవాలయాలు ఎక్కువగా ఉన్నాయి. ఇది బౌద్ధానగర్ మున్సిపల్ డివిజన్, సికింద్రాబాదు అసెంబ్లీ, లోక్‌సభ నియోజకవర్గాల పరిధిలోకి వస్తుంది.

## ఉపప్రాంతాలు
ఇక్కడ న్యూ అశోక్ నగర్, సంజీవపురం, ఎల్‌ఎన్ నగర్, అంబర్ నగర్, అల్లాడి రాజ్‌కుమార్ నగర్, వారసిగూడ, వినోభా కాలనీ అనే ఉప ప్రాంతాలు ఉన్నాయి.

## సంస్కృతి
ఈ ప్రాంతంలో హిందువులు, ముస్లింలు, క్రైస్తవులు, పార్సీలతో సహా అన్ని మతాలకు చెందిన సంస్కృతులు ఉన్నాయి. వినాయక చవితి, నవరాత్రి పండుగల సందర్భంగా ఈ ప్రాంతంలో వినాయకుడు, దుర్గాదేవి విగ్రహాలను ప్రతిష్ఠించి ఉత్సవాలు జరుపుకుంటారు. అలాగే రంజాన్, క్రిస్టమస్ పండుగలను కూడా జరుపుకుంటారు.

ఇక్కడ షిర్డీ సాయిబాబా దేవాలయం, శ్రీ శక్తి మహాంకాళి దేవాలయం, శ్రీ కంచి కామకోటి శంకర మందిరం, శ్రీ సుబ్రమణ్యస్వామి దేవాలయం శ్రీ ఆంజనేయస్వామి దేవాలయం ఉన్నాయి. ఈ ఆలయాల్లో ప్రతి సంవత్సరం హనుమాన్ జయంతి, వినాయకచవితి, శ్రీరామనవమి జరుపుకుంటారు, అన్నదానం నిర్వహిస్తారు. మొహమ్మదియా మసీదు, ఏక్ మినార్ మసీదు, మసీదు-ఎ-సామి మొదలైన మసీదులు ఉన్నాయి.

## రవాణా
దీనికి సమీపంలో పద్మారావు నగర్, వారసిగూడ, రాంనగర్, ముషీరాబాద్ ఉన్నాయి. ఇక్కడికి సమీపంలో నగరంలోనే అతిపెద్ద చేపల మార్కెటు ఉంది. తెలంగాణ రాష్ట్ర రోడ్డు రవాణా సంస్థ ఆధ్వర్యంలో పార్సిగుట్ట మీదుగా 44 నెంబరు బస్సు, సికింద్రాబాద్ రెతిఫైల్ బస్టాండ్ నుండి పార్సిగుట్టకు నడుపబడుతోంది.సికింద్రాబాద్ రైల్వే స్టేషను, జామియా ఉస్మానియా రైల్వే స్టేషను, ఆర్ట్స్ కాలేజ్ రైల్వే స్టేషను సమీపంలో ఉన్నాయి.

## మూలాలు

వర్గం:హైదరాబాదులోని ప్రాంతాలు
రఘురాం రాజన్

**రఘురాం రాజన్** (జ. 1963 ఫిబ్రవరి 3) భారతదేశపు ఆర్థికవేత్త, షికాగో విశ్వవిద్యాలయంలో బూత్ స్కూల్ ఆఫ్ బిజినెస్ లో ఆచార్యుడు. 2003 నుంచి 2006 మధ్యలో అంతర్జాతీయ ద్రవ్యనిధి సంస్థలో ముఖ్య ఆర్థికవేత్తగా, రీసెర్చ్ డైరెక్టరుగా పనిచేశాడు. 2013 సెప్టెంబరు నుంచి 2016 సెప్టెంబరు వరకు భారతీయ రిజర్వు బ్యాంకు గవర్నరుగా పనిచేశాడు. 2015లో రిజర్వు బ్యాంకు పదవిలో ఉండగానే *బ్యాంక్ ఆఫ్ ఇంటర్నేషనల్ స్టాండర్డ్స్* కి వైస్ ఛైర్మన్ గా నియమితుడయ్యాడు.

2005 లో ప్రతి సంవత్సరం జరిగే అమెరికన్ ఫెడరల్ రిజర్వ్ కౌన్సిల్ సమావేశంలో రఘరాం రాజన్ ఆర్థిక వ్యవస్థలో ఆపదలు పొంచి ఉన్నాయనీ వాటిని అధిగమించేందుకు కొన్ని విధానాలు ప్రతిపాదించాడు. అయితే అమెరికా మాజీ ట్రెజరీ కార్యదర్శి లారెన్స్ సమ్మర్స్ ఇవి నిరాధారమైనవనీ, రఘురాం వ్యాఖ్యలని కొట్టి పారేశాడు. అయితే 2007-2008 లో ఏర్పడిన ఆర్థిక సంక్షోభం వల్ల ఆయన వెలిబుచ్చిన అభిప్రాయాలకు విలువ పెరిగింది. 2010 లో విడుదలైన *ఇన్ సైడ్ జాబ్* అనే అవార్డ్ విన్నింగ్ డాక్యుమెంటరీ సినిమాకు గాను, ఆయనను విస్తృతంగా ఇంటర్వ్యూ చేశారు.

2003 లో అమెరికన్ ఫైనాన్స్ అసోసియేషన్ ఆర్థిక శాస్త్రంలో సైద్ధాంతికంగా, ప్రాయోగికంగా అద్భుతమైన ప్రజ్ఞ కనబరిచిన 40 సంవత్సరాల వయసులోపు వ్యక్తులకు ప్రతి రెండు సంవత్సరాలకు ఇచ్చే ఫిషర్ బ్లాక్ ప్రైజును మొదటిసారిగా ప్రధానం చేశారు. 2010 లో ఆయన రాసిన *ఫాల్ట్ లైన్స్: హౌ హిడెన్ ఫ్రాక్చర్స్ స్టిల్ థ్రెటెన్ ద వరల్డ్ ఎకానమీ* అనే పుస్తకాన్ని ఫైనాన్షియల్ టైమ్స్/గోల్డ్ మన్ శాక్స్ వారు *బిజినెస్ బుక్ ఆఫ్ ది యియర్* గా ప్రకటించారు. 2016 లో టైం మ్యాగజీన్ వారు ప్రపంచాన్ని ప్రభావితం చేసిన వందమంది ఉత్తమ వ్యక్తుల్లో ఒకరిగా ఎంపిక చేసింది.

భారత ప్రభుత్వ ఆర్ధిక సలహా దారైన కృష్ణమూర్తి వెంకట సుబ్రమణ్యం ( కృష్ణమూర్తి  సుబ్రమణ్యం) రఘురాం రాజన్ పర్యవేక్షణలో డాక్టర్ ఆఫ్ ఫిలాసఫీ  ( పి.హెచ్.డి ) చేసాడు. 

సజ్జన్ జిందాల్, ఆనంద్ మహీంద్రా లతో కలిసి  2018లో క్రియా విశ్వవిద్యాలయంను స్థాపించాడు. 

## మూలాలు

వర్గం:రిజర్వ్ బ్యాంకు గవర్నర్లు
వర్గం:1963 జననాలు
వర్గం:భారతీయ ఆర్థిక శాస్త్రవేత్తలు
ఓల్డ్ నేరెడ్‌మెట్

**ఓల్డ్ నేరెడ్‌మెట్‌**, తెలంగాణ రాష్ట్ర రాజధాని హైదరాబాదు నగరంలోని నేరెడ్‌మెట్‌ సమీపంలోని ప్రాంతం. ఇది మేడ్చల్ మల్కాజిగిరి జిల్లాలోని మల్కాజ్‌గిరి మండలంలో ఉంది. మల్కాజిగిరి మండల ప్రధాన కార్యాలయంగా ఉన్న ఈ ఓల్డ్ నేరెడ్‌మెట్‌ ప్రాంతం, హైదరాబాదు మహానగరపాలక సంస్థ, హైదరాబాదు మెట్రోపాలిటన్ ప్రాంతంలో భాగంగా ఉంది. ఇక్కడ నేరెడ్‌మెట్ మూడు గుళ్ళు ఉన్నాయి.

నేరేడు చెట్టులు ఎక్కువ ఉన్న అటవీ ప్రాంతం . మెట్టు అంతే ఒక ఎత్తైన ప్రదేశం కాబట్టి 
** నేరేడు మెట్టు** అన్నీ పేరు వచ్చింది.

## ఓల్డ్ నేరెడ్‌మెట్‌లోని ప్రాంతాలు

* కేశవ నగర్
* భగత్ సింగ్ నగర్
* కొత్త విద్యానగర్
* రామ్ బ్రాహ్మణగర్ కాలనీ
* దేవినగర్ కాలనీ
* సైనిక్ నగర్ కాలనీ
* సీతారాంనగర్ కాలనీ
* శ్రీకృష్ణనగర్ కాలనీ
* ఆదర్శ్ నగర్ కాలనీ
* షిర్డీ సాయి కాలనీ
* ఆదిత్యనగర్ కాలనీ
* ఎల్.బి.నగర్
* కృపా కాంప్లెక్స్
* బలరామ్ నగర్ కాలనీ
* దినకర్ నగర్ కాలనీ
* తారక్ రామ్ నగర్
* వినాయక నగర్

## విద్యా కేంద్రాలు

* ప్రభుత్వ జిల్లా ఎడ్యుకేషనల్ ఇన్స్టిట్యూట్ ట్రైనింగ్ ఆఫ్ నెరెడ్మెట్ హైదరాబాద్ - డైట్
* నేరెడ్‌మెట్ జెడ్‌పి హైస్కూల్
* లిటిల్ స్కాలర్ హైస్కూల్
* బాష్యం స్కూల్
* ఎస్‌ఆర్ డిజి స్కూల్
* రాజధాని మోడల్ హైస్కూల్

## రైల్వే/ఎంఎంటిఎస్ స్టేషన్లు/బస్టాండ్లు
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఓల్డ్ నేరెడ్‌మెట్‌ మీదుగా ఫలక్‌నుమా, సఫిల్‌గూడ, సైనిక్‌పురి, మెహదీపట్నం, సికింద్రాబాద్, ఇసిఐఎల్ బస్ స్టేషను, ఎన్‌టిఆర్ స్టేడియం మొదలైన ప్రాంతాలకు బస్సులు నడుపబడుతున్నాయి. ఆర్.కె.పురం రైతు బజార్, నేరెడ్‌మెట్ ఓల్డ్ పోలీస్ స్టేషన్, నేరెడ్‌మెట్ మూడు గుళ్ళు, వినాయక నగర్ ఎక్స్ రోడ్, వినాయక నగర్ రైల్వే గేట్, కృపా కాంప్లెక్స్, సఫిల్‌గుడా ఎక్స్ రోడ్ ప్రాంతాలలో బస్టాండ్ లు ఉన్నాయి. ఇక్కడికి సమీపంలోని ఫలక్‌నామా రైల్వే స్టేషను, సఫిల్‌గూడ రైల్వే స్టేషను, రామకృష్ణాపురం గేట్ రైల్వే స్టేషనులలో ఎంఎంటిఎస్ రైలు స్టేషను ఉంది.

## దేవాలయాలు
* నేరెడ్‌మెట్ మూడు గుళ్ళు
* బాలాంజనేయ స్వామి దేవాలయం
* కాశీ విశ్వనాథ్ దేవాలయం
* శ్రీరామ మందిరం

## మూలాలు

వర్గం:హైదరాబాదులోని ప్రాంతాలు
నవాబ్ సాహెబ్ కుంట

**నవాబ్ సాహెబ్ కుంట**, తెలంగాణ రాష్ట్ర రాజధాని హైదరాబాదులోని పాతబస్తీకి సమీపంలోని ప్రాంతం. 1978 నుండి దుకాణాలు, పాఠశాలలు, ఆసుపత్రులు మొదలైన మౌలిక సదుపాయాలతో అభివృద్ధి చేయబడింది. ఇక్కడ ముస్లింలు అధికంగా ఉన్నారు. హైదరాబాదులోని పురాతన ప్రాంతాలలో ఒకటైన ఈ నవాబ్ సాహెబ్ కుంట, మున్సిపల్ కార్పోరేషన్ గా మార్చబడింది.

## ఉపప్రాంతాలు

# అక్బర్ కాలనీ
# శాస్త్రి పురం
# తీగల కుంట
# న్యూ అక్బర్ కాలనీ
# అచ్చి రెడ్డి నగర్
# బాబుల్ రెడ్డి నగర్
# బిలాల్ నగర్
# బుష్రత్ నగర్
# గౌస్ నగర్
# గుల్జార్ నగర్
# హబీబ్ నగర్
# కింగ్స్ కాలనీ
# మైలార్ దేవులపల్లి
# మోడల్ టౌన్ కాలనీ
# ముస్తఫా నగర్
# రహమత్ నగర్
# రషీద్ కాలనీ
# సలేహీన్ కాలనీ
# టెక్డి కాలనీ
# ఫూల్‌బాగ్

## రాజకీయాలు
ఈ ప్రాంతంలో ఏఐఎంఐఎం పార్టీ బలంగా ఉంది.

## ప్రార్థనా స్థలాలు
ఇక్కడ హనుమాన్ దేవాలయం, శ్రీలక్ష్మి వెంకటేష్ దేవాలయం, ఎస్‌ఎల్‌వి దేవాలయం, సత్తార్ మసీదు, మసీదు-ఎ-రజియా, మసీదు జిబ్రాయిల్ అమీన్, మసీదు-ఎ-ఒమర్ ఫారూక్, మసీదు-ఎ-బిలాల్, మసీదు-ఎ-బీబీ ఫాతిమా మొదలైన ప్రార్థనా స్థలాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఆర్టీసీ క్రాస్ రోడ్ మీదుగా చార్మినార్, తీగలకుంట, మెహదీపట్నం, ముస్తఫా నగర్, శివరాంపల్లి, ఎన్ జి రంగ వ్యవసాయ విశ్వవిద్యాలయం, కోఠి, మొదలైన ప్రాంతాలకు బస్సులు నడుపబడుతున్నాయి. ఇక్కడికి సమీపంలోని శివరాంపల్లి, ఫలక్ నుమా ప్రాంతాలలో ఎంఎంటిఎస్ రైలు స్టేషను ఉంది.

## మూలాలు

వర్గం:హైదరాబాదులోని ప్రాంతాలు
నానల్ నగర్

**నానల్ నగర్**, తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇది హైదరాబాదు మహానగరపాలక సంస్థలోని వార్డు నెంబరు 69లో ఉంది. ఇక్కడ బృందావన్ కాలనీ, ఖాదర్ బాగ్, సాలార్ జంగ్ కాలనీ, దిల్షాద్ నగర్ కాలనీ, డ్రీం స్టేట్ అనే ఉప ప్రాంతాలు ఉన్నాయి.

## సమీప ప్రాంతాలు
# ఉత్తరం వైపు బంజారా హిల్స్, అహ్మద్ నగర్
# తూర్పు వైపు షేక్ పేట, టోలీచౌకీ
# దక్షిణం వైపు లంగర్‌హౌస్, గుడిమల్కాపూర్
# పశ్చిమం వైపు మెహదీపట్నం, విజయనగర్ కాలనీ

## ప్రార్థనా స్థలాలు
ఇక్కడికి సమీపంలో శ్రీ సాయిబాబా దేవాలయం, కనకదుర్గ దేవాలయం, మస్జిద్-ఇ-సల్మా, మదీనా మసీదు మొదలైన ప్రార్థనా స్థలాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో నానల్ నగర్ మీదుగా సికింద్రాబాదు, లక్డికాపూల్, టోలీచౌకీ, బాపు ఘాట్ మొదలైన ప్రాంతాలకు బస్సులు నడుపబడుతున్నాయి. ఇక్కడికి సమీపంలోని నాంపల్లి రైల్వే స్టేషను, లక్డికపూల్ రైల్వే స్టేషనులలో ఎంఎంటిఎస్ రైలు సౌకర్యం ఉంది.

## ఇతర వివరాలు
నానల్‌ నగర్ రోడ్డు నుండి (కాంగ్రెస్ హ్యాండ్ విగ్రహం) నుండి లంగర్ హౌజ్, గుడిమల్కాపూర్ వైపు వెళ్ళే త్రి-జంక్షన్ వరకు అనేక దుకాణాలు ఉన్నాయి.

## మూలాలు

వర్గం:హైదరాబాదులోని ప్రాంతాలు
హైదరాబాద్ - విజయవాడ జాతీయ రహదారి

**హైదరాబాద్ - విజయవాడ జాతీయ రహదారి** (హైదరాబాద్ - విజయవాడ  ఎక్స్‌ప్రెస్‌వే) విజయవాడ, హైదరాబాదు లను కలిపే 181 కి.మీ నాలుగు నుంచి ఆరు వరుసల జాతీయ రహదారి.  ఇది మచిలీపట్నంను పూణేతో కలిపే జాతీయ రహదారి 65 లో ఒక భాగం. దీనిని రెండు వరుసలనుండి విస్తరణ పని పూర్తి చేసి అక్టోబర్ 2012 లో  ప్రారంభించారు. జిఎంఆర్ గ్రూప్  అనుబంధ సంస్థ "జిఎంఆర్ విజయవాడ-హైదరాబాద్ ఎక్స్‌ప్రెస్‌వేస్ ప్రైవేట్ లిమిటెడ్" ద్వారా బిల్డ్-ఓన్-ఆపరేట్-ట్రాన్స్ఫర్ (BOOT) ప్రాతిపదికన  ఈ ప్రాజెక్టును పూర్తి చేశారు. 

## చరిత్ర
2007 ప్రారంభంలో, భారత జాతీయ రహదారుల నిర్వాహణ సంస్థ అప్పటి రెండు వరుసల విజయవాడ-హైదరాబాద్ సెక్షను నాలుగు వరుసలుగా విస్తరించాలని నిర్ణయించింది. ఈ ప్రాజెక్ట్ 2007 లో మంజూరు చేయబడింది. రహదారి పనికి ఎంపికైన జి.ఎం.ఆర్ గ్రూప్ 11 జూన్ 2009 న జి.ఎం.ఆర్ హైదరాబాద్ విజయవాడ ఎక్స్‌ప్రెస్‌వేస్ ప్రైవేట్ లిమిటెడ్ అనే అనుబంధ సంస్థను ఏర్పాటు చేసింది

ఈ ప్రాజెక్టుకు  22 మార్చి 2010 న అంచనా వ్యయం 1,470 కోట్లు.  నార్కెట్‌పల్లిలో ఈ పునాది వేడుకలో ఆంధ్రప్రదేశ్ ముఖ్యమంత్రి కొణిజేటి రోశయ్య, సూదిని జైపాల్ రెడ్డి, రతన్‌జిత్ ప్రతాప్ నరేన్ సింగ్ పాల్గొన్నారు. ఈ ప్రాజెక్టు 2012 అక్టోబర్‌లో పూర్తయింది.

## మార్గం
ఈ మార్గంలో  నాలుగు రహదారి సుంకం వసూలి కేంద్రాలు (టోల్ ప్లాజా) ఉన్నాయి. 

## ప్రాముఖ్యత
ఆంధ్రప్రదేశ్ విభజన తరువాత, ఈ ఎక్స్‌ప్రెస్వే , తెలంగాణ రాజధాని హైదరాబాదు, ఆంధ్రప్రదేశ్ రాజధాని అమరావతి (విజయవాడ) లను కలిపే ప్రధాన రహదారిగా మారింది. ఎక్స్‌ప్రెస్‌వే వివిధ వ్యాపారాలకు ప్రధాన కేంద్రంగా మారింది. పారిశ్రామిక పార్కులు, ఫార్మా రంగాలు, ఇతర కారిడార్లను తెలంగాణా ప్రభుత్వం, ఆంధ్రప్రదేశ్ ప్రభుత్వం ప్రతిపాదించాయి.

## ఇవి కూడా చూడండి

* ఆంధ్రప్రదేశ్ రాష్ట్ర రహదారుల జాబితా
* తెలంగాణ రాష్ట్ర రహదారుల జాబితా

## మూలాలు


వర్గం:ఆంధ్రప్రదేశ్ రోడ్డు రవాణా వ్యవస్థ
వర్గం:తెలంగాణ రాష్ట్ర రోడ్డు రవాణా వ్యవస్థ
వర్గం:తెలంగాణ రహదారులు
వర్గం:హైదరాబాదు రవాణా
వర్గం:విజయవాడ భవనాలు, నిర్మాణాలు
వర్గం:అంతర్రాష్ట్ర రహదారులు
రష్యన్ భాష

**రష్యన్** (రష్యన్: русский trans, లిప్యంతరీకరణ: రస్కి యాజిక్) ఒక స్లావిక్ భాష. ఇది రష్యాలో మాట్లాడే ప్రధాన భాష. పూర్వపు సోవియట్ యూనియన్‌లోని ఉక్రెయిన్, బెలారస్, కజాఖ్స్తాన్, ఉజ్బెకిస్తాన్, తజికిస్తాన్, కిర్గిజ్స్తాన్, మోల్డోవా, లాట్వియా, లిథువేనియా, తుర్క్మెనిస్తాన్, ఎస్టోనియా వంటి ఇతర ప్రాంతాలలో కూడా ఇది మాట్లాడతారు.

రష్యన్, ఇతర స్లావిక్ భాషల మాదిరిగా, ఇండో-యూరోపియన్ భాషలు ఐన మూడు ప్రధాన తూర్పు స్లావిక్ భాషలలో రష్యన్ ఒకటి; ఇతరాలు - ఉక్రేనియన్, బెలారసియన్. ఇతర స్లావిక్ భాషల కంటే ఎక్కువ మంది రష్యన్ మాట్లాడతారు.

రష్యన్ ఇంగ్లీష్, వెస్ట్ స్లావిక్ భాషలు చేసే లాటిన్ వర్ణమాలను ఉపయోగించదు. (కొంతమంది అయితే, లాటిన్ అక్షరాలతో వ్రాయడం నేర్చుకుంటారు) దీనిలో ఎక్కువగా సిరిలిక్ వర్ణమాలను ఉపయోగిస్తారు. దీని అక్షరాలు లాటిన్ అక్షరాల మాదిరిగా గ్రీకు నుండి వచ్చాయి, కాని వాటి నుండి భిన్నంగా ఉంటాయి. ఇతర తూర్పు స్లావిక్ భాషలు, కొన్ని దక్షిణ స్లావిక్ భాషలు సిరిలిక్ వర్ణమాలను కూడా ఉపయోగిస్తాయి.

రష్యన్ రష్యా, బెలారస్, కజాఖ్స్తాన్, కిర్గిజ్స్తాన్, ఉజ్బెకిస్తాన్, అధికారిక భాష. ఇంగ్లీష్, స్పానిష్, ఫ్రెంచ్, అరబిక్, చైనీస్ భాషలతో పాటు ఐక్యరాజ్యసమితి ఆరు అధికారిక భాషలలో ఇది ఒకటి.

## దర్శకులు

* ఆండ్రీ సెర్గేవిచ్ కోన్‌కలోవ్‌స్కీ: సినిమా దర్శకుడు, స్క్రీన్ ప్లే రచయిత, నిర్మాత.

## మూలాలు

* రస్సిఫికేషన్ర

## వెలుపలి లంకెలు
వెంకటేష్ ప్రసాద్

**వెంకటేష్ ప్రసాద్** (జ. 1969 ఆగస్టు 5) భారత మాజీ క్రికెట్ ఆటగాడు. టెస్టుల్లో, వన్డేల్లో భారత జట్టుకు ప్రాతినిథ్యం వహించాడు. అప్పటి మైసూరు రాష్ట్రంలో బెంగుళూరులో జన్మించిన వెంకటేష్ ప్రసాద్ 1994 లో తన కెరీర్ మొదలు పెట్టాడు. ప్రసాద్ ప్రధానంగా కుడిచేతి వాటం మీడియం ఫాస్ట్ బౌలర్. జవగళ్ శ్రీనాథ్, వెంకటేష్ ప్రసాద్ తో కలిసి కొంతకాలం భారత జట్టులో మంచి జోడీగా పేరుపొందారు. ప్రసాద్ ఇండియన్ ప్రీమియర్ లీగ్ లో కింగ్స్ XI పంజాబ్ కి బౌలింగ్ కోచ్ గా వ్యవహరించాడు. 2007 నుంచి 2009 మధ్యలో భారత క్రికెట్ జట్టుకి కూడా బౌలింగ్ కోచ్ గా సేవలందించాడు.

అంతర్జాతీయ క్రీడల్లో ప్రసాద్ మొత్తం 33 టెస్టులాడి 35 సగటున 96 వికెట్లు తీశాడు. 161 వన్డేలు ఆడి 32.3 సగటుతో 196 వికెట్లు తీశాడు.

## వ్యక్తిగత జీవితం
వెంకటేష్ ప్రసాద్ పూర్తి పేరు బాపు కృష్ణారావ్ వెంకటేష్ ప్రసాద్. 1969 ఆగస్టు 5న అప్పటి మైసూరు రాష్ట్రం, బెంగళూరులో జన్మించాడు.

1996 ఏప్రిల్ 22 న తనకన్నా వయసులో పెద్దదైన జయంతిని ప్రేమ వివాహం చేసుకున్నాడు. వీరికి పృథ్వి అనే కుమారుడు ఉన్నాడు.

## మూలాలు

వర్గం:భారతీయ క్రికెట్ క్రీడాకారులు
వర్గం:1969 జననాలు
మినిష్టర్ రోడ్డు (హైదరాబాదు)

**మినిష్టర్ రోడ్డు**, తెలంగాణ రాష్ట్ర రాజధాని హైదరాబాదులోని ఒక శివారు ప్రాంతం. ఈ ప్రాంతం హుసేన్ సాగర్ చెరువుకు చాలా దగ్గరగా ఉంది.

## సమీప ప్రాంతాలు
ఇక్కడికి సమీపంలో రామ్‌గోపాల్‌పేట్, ప్రేందర్‌ఘాస్ట్ రోడ్, జవహర్ నగర్ కాలనీ, కృష్ణ నగర్ కాలనీ, జోగాని మొదలైన ప్రాంతాలు ఉన్నాయి.

## వాణిజ్య ప్రాంతం
సికింద్రాబాదులో ఆటోమొబైల్ విడిభాగాలు, అనుబంధ వస్తువులు లభించే మార్కెట్లో ఇదీ ఒకటి. ఈ ప్రాంతంలో అనేక చిన్నచిన్న దుకాణాలు ఉన్నాయి.

## ప్రార్థనా స్థలాలు
ఇక్కడికి సమీపంలో కనకదుర్గ దేవాలయం, హనుమాన్ దేవాలయం, సాయిబాబా దేవాలయం, శ్రీ స్వామినారాయణ మందిరం, షియా ఇమామి ఇస్మాయిలీ జమత్ఖానా, మసీదు ఇ నజీరియా మొదలైన ప్రార్థనా స్థలాలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో మినిష్టర్ రోడ్డు మీదుగా సికింద్రాబాద్, మెహదీపట్నం, బాపు ఘాట్, టోలీచౌకీ మొదలైన ప్రాంతాలకు సిటీ బస్సు సర్వీసులు నడుపబడుతున్నాయి. ఇక్కడికి సమీపంలోని జేమ్స్ స్ట్రీట్ లో ఎంఎంటిఎస్ రైలు స్టేషను ఉంది.

## మూలాలు

వర్గం:హైదరాబాదులోని ప్రాంతాలు
మాసబ్ ట్యాంక్

**మాసబ్ ట్యాంక్** (మా-సాహిబా ట్యాంక్), తెలంగాణ రాష్ట్ర రాజధాని హైదరాబాదులోని ఒక ప్రాంతం. మా-సాహిబా అనేది కుతుబ్ షాహి VI భార్య హయాత్ బక్షీ బేగంకు ఇవ్వబడిన బిరుదు. 'తలాబ్' (ట్యాంక్‌)ను కుతుబ్ షా V తల్లి ఖానుమ్ ఆఘా నిర్మించింది. కాని, అతని భార్య తర్వాత ఈ ప్రాంతం 'తలాబ్-ఎ-మా-సాహిబా' గా పేరొందింది. 'మా సాహిబా తలాబ్' తరువాతికాంలో మాసబ్ ట్యాంక్‌గా ప్రాచూర్యం పొందింది.

## సమీప ప్రాంతాలు
బంజారా హిల్స్ రోడ్ నెం 1, హుమాయున్ నగర్, లక్డికాపూల్ ప్రాంతాలు కలిసే రహదారిలో ఈ మాసబ్ ట్యాంక్‌ ఉంది. ఇక్కడికి సమీపంలో అమృతా ఎస్టేట్, అంబేద్కర్ నగర్, శ్రీరామ్ నగర్ కాలనీ, ఎసి గార్డ్స్, మహాత్మాగాంధీ కాలనీ, ఓవైసి పురా, పొట్టి శ్రీరాములు నగర్, శాంతినగర్ కాలనీ, వెంకటాద్రి కాలనీ, సయ్యద్ అజం కాలనీ, చాచా నెహ్రూ పార్క్ రోడ్, పోచమ్మ బస్తీ మొదలైన ప్రాంతాలు ఉన్నాయి.

## వాణిజ్య ప్రాంతం
ఈ ప్రాంతంలో హైదరాబాద్ బిజినెస్ సెంటర్, జెఎన్‌టియు ఫైన్ ఆర్ట్స్ కళాశాల, స్టేట్ బోర్డ్ ఆఫ్ టెక్నికల్ ఎడ్యుకేషన్ అండ్ ట్రైనింగ్ (ఎస్బిటిఇటి), ఆదాయపు పన్ను శాఖకు చెందిన 10 అంతస్తుల ఆదాయపు పన్ను భవనాలు ఉన్నాయి. మాసబ్ ట్యాంక్ గవర్నమెంట్ పాలిటెక్నిక్ కళాశాల రెండు రాష్ట్రాల్లోని పాలిటెక్నిక్ కళాశాలల్లో మొదటిస్థానంలో ఉంది.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో మాసబ్ ట్యాంక్ మీదుగా లక్డికాపూల్, టోలీచౌకీ, సికింద్రాబాద్, మెహదీపట్నం, బాపు ఘాట్ మొదలైన ప్రాంతాలకు బస్సులు నడుపబడుతున్నాయి. ఇక్కడికి సమీపంలోని లక్డికాపూల్ లో ఎంఎంటిఎస్ రైలు స్టేషను ఉంది.

## ఇతర వివరాలు
ఇక్కడ చాచా నెహ్రూ పార్కు కూడా ఉంది.

## మూలాలు

వర్గం:హైదరాబాదులోని ప్రాంతాలు
పద్మారావు నగర్

**పద్మారావు నగర్**, తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇది సికింద్రాబాదుకు సమీపంలో ఉంది. ఈ ప్రాంతానికి *[[దివాన్ బహదూర్ పద్మారావు ముదలియార్]]* పేరు పెట్టబడింది. అప్పట్లో సికింద్రాబాదులో పెద్దసంఖ్యలో బ్రిటిష్ సైన్యపు దళాల గుడారాలు మాత్రమే ఉండేవని మిస్టర్ లూథర్ లష్కర్ - 200 ఇయర్స్ ఆఫ్ సికింద్రాబాదు పుస్తకంలో రాశాడు. బ్రిటీష్ వారి శిబిర అనుచరులుగా పనిచేసిన ముదలియార్లు విద్య, ఆరోగ్య సంరక్షణ అభివృద్ధికి, సికింద్రాబాద్ క్లబ్ అభివృద్ధికి కృషి చేశారు. బ్రిటీష్ పాలన సమయంలో దీనిని గతంలో *వాకర్ టౌన్* అని పిలిచేవారు.

## సమీప ప్రాంతాలు
ఇక్కడికి సమీపంలో ముషీరాబాద్, చిలకలగూడ, సీతాఫల్ మండి, భోయిగూడ మొదలైన ప్రాంతాలు ఉన్నాయి. ఈ ప్రాంతంలో స్కందగిరి, పోల్బల్ హనుమాన్ దేవాలయం, సాయిబాబా దేవాలయం, సర్దార్ పటేల్ కళాశాల, దుండూ మాన్షన్, ఫిన్‌లైన్ రెసిడెన్సీ, కొంజీవరం హౌస్, గాంధీ వైద్య కళాశాల (అంతకుముందు ఈ ప్రాంతంలో ముషీరాబాద్ జైలు ఉండేది), స్వరాజ్య ప్రెస్ (ఇప్పుడు ఆడిటోరియంగా మారింది) ఉండేవి.

## వాణిజ్య ప్రాంతం
నీలగిరి, హెరిటేజ్ ఫ్రెష్, ఉషోదయా షాపింగ్ కాంప్లెక్సులు, ఏటిఎంలు, రెస్టారెంట్లు, గాంధీ వైద్య కళాశాల, పల్స్ ఆస్పత్రి, సర్దార్ పటేల్ కళాశాల, ఆంధ్రా బ్యాంక్, స్టేట్ బ్యాంక్ ఆఫ్ ఇండియా, ఇండియన్ ఓవర్సీస్ బ్యాంకు, హెచ్.డి.ఎఫ్.సి., ఐసిఐసిఐ బ్యాంకు మొదలైనవి ఉన్నాయి. గాంధీ వైద్య కళాశాల, తెలంగాణ రాష్ట్రంలోని ఉత్తమ వైద్య కళాశాలగా, భారతదేశంలో మొదటి 20 స్థానాల్లో ఒకటిగా నిలిచింది.

## రవాణా
పద్మరావు నగర్ ప్రాంతం సికింద్రాబాద్ జంక్షన్ రైల్వే స్టేషనుకు సమీపంలో ఉంది. తెలంగాణ రాష్ట్ర రోడ్డు రవాణా సంస్థ ఆధ్వర్యంలో పద్మరావు నగర్ మీదుగా 1 పి (రెతిఫైల్ నుండి అఫ్జల్‌గంజ్), 2 పి (రెతిఫైల్ నుండి జియాగూడ), 20 పి (రెతిఫైల్ నుండి నాంపల్లి), 44 (పార్సిగుట్ట), 40 (కోఠి నుండి సికింద్రాబాదు రైల్వే స్టేషను) బస్సులు నడుపబడుతున్నాయి. ఇక్కడికి సమీపంలోని సీతాఫల్‌మండిలో ఎంఎంటిఎస్ రైలు స్టేషను, గాంధీ వైద్య కళాశాల దగ్గర మెట్రో స్టేషను ఉంది.

## ప్రముఖ వ్యక్తులు
# శేఖర్ కమ్ముల (సినీ దర్శకుడు)
# నర్సింహారావు (సినీ సహాయ నటుడు)
# దువ్వాసి మోహన్ (సినీ హాస్యనటుడు)
# చింతలపుడి సూర్యనారాయణరావు (న్యాయవాది)
# కవితా రావు (యాంకర్)

## మూలాలు

వర్గం:హైదరాబాదులోని ప్రాంతాలు
కట్రా (జమ్మూ కాశ్మీరు)

**కట్రా** లేదా **కట్రా వైష్ణోదేవి** అని పిలిచే ఇది ఒక చిన్న పట్టణం. ఇది భారత కేంద్రపాలిత ప్రాంతం జమ్మూ కాశ్మీరు లోని రియాసి జిల్లా త్రికూట పర్వత ప్రాంతంలో నెలకొని ఉంది ఇక్కడ పవిత్ర పుణ్యక్షేత్రం వైష్ణో దేవి ఆలయం ఉంది.ఇది జమ్మూ నగరం నుండి 42 కి.మీ.దూరంలో ఉంది.

## భౌగోళికం
thumb|కట్రా, జమ్మూ కాశ్మీరులోని త్రికూట పర్వతాలుపై వైష్ణో-దేవి ఆలయం కలిగిఉన్న ప్రాంతం|ఎడమ
కట్రా  అక్షాంశ, రేఖాంశాల వద్ద ఉంది. ఇది 875 మీటర్లు (2,474 అడుగులు) సగటు ఎత్తులో ఉంది బంగంగా నది ఈ గ్రామం గుండా ప్రవహిస్తుంది.

## జనాభా
2011 భారత జనాభా లెక్కల ప్రకారం కట్రా పట్టణ జనాభా మొత్తం 9,008,అందులో పురుషులు 5,106 మందికాగా, స్త్రీలు 3,902 మంది ఉన్నారు.జనాభా మొత్తంలో 6 సంవత్సరాల వయస్సుగల పిల్లలు 1012 మంది ఉన్నారు. పట్టణ జనాభా మొత్తంలో అక్షరాస్యులు 6,841 మంది ఉన్నారు.మొత్తం జనాభాలో అక్షరాస్యత రేటు 75.9% ఉంది.పురుషుల అక్షరాస్యత రేటు 79.4% కాగా, స్త్రీల అక్షరాస్యత రేటు 71.4%గా ఉంది.,షెడ్యూలు కులాలకు చెందిన వారు 1925 మంది ఉండగా, షెడ్యూలు తెగలకు చెందన వారు 9 మంది ఉన్నారు.2011 భారత జనాభా లెక్కలు ప్రకారం కట్రా పట్టణ పరిధిలో1594 నివాస గృహాలు ఉన్నాయి.

## పర్యాటక
thumb|220x220px| left|కట్రా రైల్వే స్టేషన్, వైష్ణో దేవి ఆలయం
వైష్ణో దేవిని సందర్శించే యాత్రికులకు కట్రా పర్యాటక కెేంద్రంగా పనిచేస్తుంది.ఇది పర్యాటక పరిశ్రమనుఅభివృద్ధి చెందిన పట్టణం.ఇది అన్ని రకాల యాత్రికల బడ్జెట్లకు సరిపోయే హోటళ్ళు, అతిథి గృహాలు, రెస్టారెంట్లు, ఢాబాస్, ఫాస్ట్ ఫుడ్ అందించే కేంద్రాలకు నిలయం.పేదలకు " *సరైస్"* రూపంలో కొన్ని రిజిస్టర్డ్ ట్రస్టులు ఉచిత వసతి కల్పిస్తాయి. ప్రతి సంవత్సరం ఈ మందిరాన్ని 1986లో సందర్శించిన యాత్రికుల సంఖ్య1.4 మిలియన్లు.అది 2009 నాటికి 8.2 మిలియన్లకు పెరిగింది.గత సంవత్సరాలలో ఇక్కడ చాలా మార్పులు వచ్చాయి.ప్రధాన ఆకర్షణలలో స్మారక చిహ్నాలు, డ్రైఫ్రూట్స్, ఉన్ని వస్త్రాలు, అల్లిన వస్తువులు, తోలు జాకెట్లు మొదలైనవి కొనడానికి " *బజార్* (మార్కెట్) ఉన్నాయి. వైష్ణో దేవి చేరుకోవడానికి, యాత్రికులు ట్రెక్ ప్రారంభించే ముందు కట్రా వద్ద నమోదు చేసుకోవాలి. నమోదు చేయడం ద్వారా, యాత్రికులు 14 మంది ట్రెక్కింగ్‌లో ఉన్నప్పుడు 100,000 రూపాయల వరకు ప్రమాద బీమా పొందుతారు.మరో 2.5 కి.మీ. దూరంలో మరో ట్రెక్ ఉంది.అక్కడ&nbsp;బాబా భైరోనాథ్ ఆలయం ఉంది. వైష్ణో దేవి ఆలయం నుండి యాత్రికులకు ఎలక్ట్రిక్ వాహనాలు, హెలికాప్టర్ సేవలు అందుబాటులో ఉన్నాయి. వైష్ణో దేవి భవన్ నుండి భైరోన్ బాబా మందిర్ వరకు ప్రారంభించిన కొత్త రోప్‌వే వ్యవస్థ ఉంది.దీని ద్వారా ప్రతి గంటకు 800 మంది ప్రయాణిస్తారు.ఈ పట్టణం చాలా కాలంగా రోడ్లు రాష్ట్ర రహదారుల ద్వారా అనుసంధానించబడి ఉంది. అయితే ఇటీవల దీనిని భారత రైల్వే ద్వారా కూడా అనుసంధానించబడింది.జమ్మూ ఉధంపూర్ శ్రీనగర్ బారాముల్లా రైల్వే లింక్ ఉత్తర రైల్వేలోని కట్రా రైల్వే స్టేషన్‌ను మిగతా భారతీయ రైల్వే నెట్‌వర్క్‌తో కలుపుతుంది.దీనిని 2014 జూలై 14 న భారత ప్రధాని శ్రీ నరేంద్ర మోడీచే ప్రారంభించబడింది.

### వైష్ణవ దేవి ఆలయం

center|thumb|800px| కట్రా విస్తృత దృశ్యం, వైష్ణో దేవి నుండి చూడవచ్చు
## ప్రస్తావనలు


## వెలుపలి లంకెలు

వర్గం:పుణ్యక్షేత్రాలు
వర్గం:జమ్మూ కాశ్మీరు